pythainlp/thai-wiki-dataset-v4 huggingface dataset:
สนามกีฬาจอห์นสมิทส์

สนามกีฬาจอห์นสมิทส์ หรือ สนามกีฬาเกิร์กลีส์  เป็นสนามกีฬาอเนกประสงค์ในเมืองฮัดเดอส์ฟีลด์ เทศมนฑลเวสต์ยอร์กเชียร์ ประเทศอังกฤษ เปิดใช้งานในปี ค.ศ. 1994 เป็นสนามเหย้าของสโมสรฟุตบอลฮัดเดอส์ฟีลด์ทาวน์ และสโมสรรักบี้ฮัดเดอส์ฟีลด์ไจแอนท์ โดยทั้งสองสโมสรย้ายมาจากสนามลีดส์โรด สนามกีฬาจอห์นสมิทส์เคยใช้จัดแข่งขันรักบี้ลีกชิงแชมป์โลกในปี ค.ศ. 1995, 2000 และ 2013
จังหวัดเกซอน

จังหวัดเกซอน  เป็นจังหวัดในเขตคาลาบาร์โซน ประเทศฟิลิปปินส์ โดยจังหวัดตั้งชื่อตาม มานูเอล เอเล. เกซอน ประธานาธิบดีคนที่สองของฟิลิปปินส์ เมืองหลักประจำจังหวัดคือลูเซนา ซึ่งเป็นเมืองอิสระที่มีประชากรมากที่สุดในจังหวัด
เกซอนตั้งอยู่ทางทิศตะวันออกเฉียงใต้ของเมโทรมะนิลา และมีอาณาเขตติดต่อกับจังหวัดเอาโรราทางทิศเหนือ, จังหวัดบูลาคัน, รีซัล, ลากูนา และบาตังกัส ทางทิศตะวันตก และติดกับจังหวัดคามารีเนสซูร์และคามารีเนสนอร์เตทางทิศตะวันออก พื้นที่บางส่วนของจังหวัดเกซอนตั้งอยู่บนคอคอด ซึ่งเชื่อมต่อคาบสมุทรบีโคลกับพื้นที่หลักของเกาะลูซอน นอกจากนี้ยังครอบคลุมหมู่เกาะโปลีลโลในทะเลฟิลิปปิน
4 มหากาฬพญายม 3

4 มหากาฬพญายม 3 (อังกฤษ: The Four III) เป็นภาพยนตร์แอคชั่น สัญชาติจีน สร้างขึ้นเมื่อปี ค.ศ. 2014 กำกับโดย กอร์ดอน ชาน และ เจเน็ต ชุน ภาพยนตร์เรื่องนี้เป็นภาคต่อของ 4 มหากาฬพญายม 2 นำแสดงโดย เติ้ง เชา, หลิว อี้เฟย, คอลลิน โจว, โรนัลด์ เจิ้ง, หวง ชิวเซิน, เจียง อีเอี้ยน, หลิว เหยียน
เนื้อเรื่องย่อ.
4 สุดยอดมือปราบ ประกอบไปด้วย บ้อเช้ง “ไร้น้ำใจ” ทิชิ่ว ” มือเหล็ก” ตุยเหมี่ย “ล่าชีวิต” และ แนฮ้วย” เลือดเย็น” ซึ่งเป็นลูกศิษย์ และขึ้นตรงกับ “จูกั๊วะซิงแซ” ยอดฝีมืออันดับหนึ่งแห่งวังหลวง กับปฏิบัติการแก้ไขปัญหาต่างๆ ที่เกิดขึ้นในยุทธจักร และส่งผลกระทบมาถึงทางการ ทางการเลยส่งยอดฝีมืออย่าง 4 มหากาฬพญายม มาแก้ปัญหาต่างๆ ให้หมดสิ้น
เซเว่น เจ็ดข้อต้องฆ่า

เซเว่น เจ็ดข้อต้องฆ่า (อังกฤษ: Seven) เป็นภาพยนตร์แนวอาชญากรรม-สยองขวัญ สัญชาติอเมริกา สร้างขึ้นเมื่อปี ค.ศ. 1995 กำกับโดย เดวิด ฟินเชอร์ นำแสดงโดย แบรด พิตต์, มอร์แกน ฟรีแมน, กวินเน็ธ พัลโทรว์, จอห์น ซี. แมคกินลีย์
เนื้อเรื่องย่อ.
ตำรวจวัยใกล้เกษียณ อย่างวิลเลี่ยม โซเมอร์เซตต์ ที่บังเอิญมีคดีเข้ามาให้สืบสวนโดยเริ่มที่ “เหตุฆาตกรรมชายอ้วนที่บ้านหลังหนึ่ง” และร่วมงานกับ เดวิด มิลล์ส นักสืบอีกคน เมื่อตรวจสอบสภาพศพและที่เกิดเหตุ ก็ดูเหมือนจะไม่ใช่การฆ่าตัวตาย และชัดขึ้นเมื่อการชันสูตรศพมีปรากฏร่องรอยของ “การบังคับขู่เข็ญ” ซึ่งส่อเค้าถึงการ”ฆาตกรรม” อยู่ด้วย การตามหาคนร้ายจึงเริ่มขึ้นจากร่องรอยที่แทบจะไม่มี มีเพียงสิ่งที่ดูเหมือน”จงใจ” ทิ้งใว้ตามสถานที่เกิดเหตุ เช่น เศษไม้ในกระเพาะเหยื่อ รูปภาพ ภาพกลับหัว เมื่อยิ่งสืบลึกลงไปเท่าใดตามหาเท่าใด ก็ดูเหมือนยิ่งมืดมนและดูเหมือนกำลัง”เล่นตามเกม”ของฆาตกรอยู่
เชโลเวคโนมเร 217

เชโลเวคโนมเรดวาซโตซิมนาดซาท (translit. Chelovek No. 217) เป็นภาพยนตร์แนวชีวิตจากสหภาพโซเวียตในปี 1945 กำกับโดยมีฮาอิล โรมม์ ภาพยนตร์ยังได้ไปเข้าฉายในงานเทศกาลภาพยนตร์กานในปี 1946
"เชโลเวคโนมเรดวาซโตซิมนาดซาท" เป็นภาพยนตร์ต่อต้านนาซี ภาพยนตร์เล่าเนื้อเรื่องเกี่ยวกับหญิงสาวชาวรัสเซียที่ทำงานในครอบครัวชาวเยอรมัน โดยที่เธอจะถูกเรียกว่า "หมายเลข 217" เช่นกันกับเชลยคนอื่น ซึ่งเป็น OST-Arbeiter ในฐานะแรงงานเยี่ยงทาส
โรหิต ปุโรหิต

โรหิต ปุโรหิต  เป็นนักแสดงชายชาวอินเดีย มีชื่อเสียงโด่งดังจากบท เจ้าชายอเล็กซานเดอร์ ในซีรีส์เรื่อง ศึกสองราชันย์ โปรุส VS อเล็กซานเดอร์ (โปรุส ศึกสองราชันย์)
จังหวัดรีซัล

จังหวัดรีซัล  เป็นจังหวัดในเขตคาลาบาร์โซน ประเทศฟิลิปปินส์ อยู่ห่างจากมะนิลาไปทางทิศตะวันออก ชื่อจังหวัดตั้งชื่อตามโฮเซ รีซัล หนึ่งในวีรบุรุษแห่งฟิลิปปินส์ จังหวัดรีซัลมีอาณาเขตติดต่อกับเมโทรมะนิลาทางทิศตะวันตก, จังหวัดบูลาคันทางทิศเหนือ, จังหวัดเกซอนทางทิศตะวันออก และจังหวัดลากูนาทางทิศตะวันออกเฉียงใต้ จังหวัดตั้งอยู่บนชายฝั่งตอนเหนือของลากูนาเดอเบย์ ซึ่งเป็นทะเลสาบที่ใหญ่ที่สุดของประเทศ และตั้งอยู่ทางตอนใต้ของเทือกเขาเซียร์รามาเดร
ศาลากลางจังหวัดอยู่ที่เมืองอันตีโปโล ในขณะที่ปาซิกเป็นเมืองหลักอย่างเป็นทางการ แม้ว่าปาซิกจะอยู่ในเขตเมโทรมะนิลา ซึ่งอยู่นอกเขตควบคุมของจังหวัดรีซัลก็ตาม
ภูมิศาสตร์.
จังหวัดรีซัลมีพื้นที่ 1,191.94 ตารางกิโลเมตร ครอบคลุมพื้นที่ทางตอนเหนือของเขตคาลาบาร์โซน ใช้เวลาเดินทางจากมะนิลามายังศาลากลางจังหวัดในอันตีโปโลประมาณหนึ่งชั่วโมง ภูมิลักษณ์ส่วนใหญ่เป็นภูเขาและเนิน เมืองทางตอนใต้ของจังหวัดตั้งอยู่ริมทะเลสาบลากูนาเดอเบย์ ซึ่งเป็นทะเลสาบที่ใหญ่ที่สุดของฟิลิปปินส์
ส่วนเกาะที่ใหญ่ที่สุดของจังหวัดคือ เกาะตาลิม ตั้งอยู่ในทะเลสาบลากูนาเดอเบย์
ประชากรศาสตร์.
ในปี ค.ศ. 2015 จังหวัดรีซัลมีประชากร 2,884,227 คน ความหนาแน่น 2,400 คนต่อตารางกิโลเมตร ประชากรในจังหวัดส่วนใหญ่พูดภาษาตากาล็อก ส่วนภาษาที่สองได้แก่ ภาษาอังกฤษ และภาษาฟิลิปีโน
ศาสนาคริสต์ นิกายโรมันคาทอลิก เป็นศาสนาหลัก โดยมีผู้นับถือร้อยละ 80 ของจังหวัด
หลิว เหยียน

หลิว เหยียน  เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ "เอด้า หลิว" (Ada Liu)
ประวัติ.
สาวคนนี้เกิดเมื่อวันที่ 8 พ.ย. 1980 มีพื้นเพเดิมเป็นชาวหูหนาน ได้เข้าสู่วงการบันเทิงเมื่ออายุได้ 18 ปี กับงานถ่ายโฆษณา และรับบทประกอบในทีวีซีรีส์หลายเรื่อง แต่สิ่งที่ทำให้เธอแจ้งเกิดในวงการบันเทิงก็คือบทบาทการทำหน้าที่พิธีกรจนได้รับฉายาเป็น "พิธีกรที่เซ็กซี่ที่สุดในเมืองจีน" กันเลยทีเดียว หลังจากนั้น หลิวเหยียน ก็ยังมีผลงานตามออกมาทั้ง งานเพลง, มิวสิกวิดีโอ และยังมีงานแสดงออกมาเป็นช่วงๆ ล่าสุด เธอก็ได้มีโอกาสร่วมแสดงในหนังแฟนนาตาซีทุนสูงของผู้กำกับ “กอร์ดอน ชาน” เรื่อง Mural โดยเธอรับบทเป็นนางฟ้า "อวี้เม่ย" ผู้ไขว่คว้าหารักแท้ ซึ่งภาพยนตร์เรื่องนี้ เป็นงานที่ระดมดาราชื่อดังไว้อย่างมากมาย ทั้งคู่หวานในชีวิตจริงอย่าง เติ้ง เชา กับ ซุน ลี่, คอลลิน จู ที่เคยโกอินเตอร์เล่นหนังฮอลลีวูดมาแล้ว 
เมื่อเดือนมิถุนายน 2558 ในงานพรมแดงเทศกาลภาพยนตร์ เซี่ยงไฮ้ ฟิล์ม เฟสติวัล ครั้งที่ 18 ที่เซี่ยงไฮ้ที่เธอมาพร้อมกับชุดกระโปรงสีฟ้าอ่อนที่แหวกหน้าอก กลายเป็นจุดดึงดูดความสนใจของของผู้สื่อข่าว และสายตาของผู้ร่วมงานทุกคน โดยในงานนี้ มีนักแสดงที่มีชื่อเสียงเดินทางมาร่วมงานกันอย่างคับคั่ง ไม่ว่าจะเป็น ฟ่าน ปิงปิง , หู จุน, กัว ฟู่เฉิง, เผิง อวี๋เยี่ยน, หวัง ลั่วตัน, เฉินหลง ฯลฯ
ยูเอส-บังกลาแอร์ไลน์ เที่ยวบินที่ 211

ยูเอส-บังกลาแอร์ไลน์ เที่ยวบินที่ 211 (BS211/UBG211) เป็นเที่ยวบินระหว่างประเทศของสายการบินยูเอส-บังกลาแอร์ไลน์ ที่ได้ออกจากท่าอากาศยานนานาชาติชาห์จาลาร์, ธากา, ประเทศบังกลาเทศ และมีจุดหมายปลายทางที่ท่าอากาศยานนานาชาติตริภูวัน, กาฐมาณฑุ, ประเทศเนปาล ในวันที่ 12 มีนาคม พ.ศ. 2561 ซึ่งมีผู้โดยสารรวมทั้งหมด 67 คนในเที่ยวบินนี้
อุบัติเหตุ.
เที่ยวบินนี้ได้ออกจากท่าอากาศยานนานาชาติชาห์จาลาร์ ที่ตั้งอยู่ในเมืองหลวงของประเทศบังกลาเทศ เมื่อเวลา 12:52 น. ตามเวลาท้องถิ่น (6:52 น. ตามเวลาสากลเชิงพิกัด) ในเที่ยวบินนี้มีผู้โดยสารทั้งหมด 67 คน, ลูกเรือ 4 คน รวมเป็น 71 คน ที่กำลังมุ่งสู่ท่าอากาศยานนานาชาติตริภูวัน ที่ตั้งอยู่ในเมืองหลวงของประเทศเนปาล การออกเดินทางในเที่ยวบินนี้เป็นไปอย่างราบรื่น
ศูนย์หอบังคับการบินของท่าอากาศยานนานาชาติตริภูวันได้จัดเตรียมให้เครื่องบินลงจอดที่รันเวย์ 02 แต่ลูกเรือขอจอดที่รันเวย์ 20 ศูนย์หอบังคับการบินจึงได้เตรียมการที่รันเวย์ 20 ในเวลาต่อมาศูนย์หอบังคับการบินได้ถามไปยังลูกเรืออีกครั้งเพื่อความชัดเจน ลูกเรือได้ตอบว่า "ฉันต้องการที่จะจอดที่รันเวย์ 02" 
ในเวลา 14:18 น. ตามเวลาท้องถิ่น (08:30 น. ตามเวลาสากลเชิงพิกัด) ลูกเรือได้รายงานว่าเตรียมพร้อมในการลงจอดที่รันเวย์ 02 แล้ว ในขณะลงจอดเครื่องบินได้พุ่งชนกับรั้วกั้นของท่าอากาศยานอย่างรุนแรงก่อนไถลไปที่รันเวย์ เครื่องบินเกิดฉีกขาดเป็นสองท่อน และก็เกิดเหตุเพลิงไหม้ บุคคลที่เห็นเหตุการณ์ได้เล่าว่า "เครื่องบินไม่ได้บินตรงกับทางรันเวย์" หนึ่งในผู้รอดชีวิตได้เล่าว่า "เครื่องบินมีความผิดปกติขณะกำลังลงจอด" คนงานภาคพื้นดินเห็นเครื่องบินขับเซไปมา ผู้รอดชีวิตจำได้ว่าขณะเครื่องบินลงจอดได้กระแทกอย่างรุนแรง ทำให้เกิดเสียงดังสนั่น
ลูกเรือและผู้โดยสาร.
เที่ยวบินนี้มีผู้โดยสารที่เป็นผู้ใหญ่ 65 คน เด็ก 2 คน และลูกเรืออีก 4 คน รวมทั้งหมด 71 คน นักบินผู้ขับเครื่องบินเคยเป็นอดีตนักบินของกองทัพอากาศบังกลาเทศ และนักบินอีกคนเป็นผู้หญิงที่มีอยู่ในสายการบินไม่กี่คน
อดีตนักบินของกองทัพอากาศบังกลาเทศมีประสบการณ์การบินมากถึง 22 ปี และเป็นหนึ่งในนักบินที่มีประสบการณ์ โดยที่เขามีชั่วโมงสะสมบนเครื่องบิน 1,700 ชั่วโมง ตอนที่เขาเข้ามาอยู่ในสายการบิน เขาบินไปกาฐมาณฑุ 100 ครั้ง เขารอดชีวิตจากอุบัติเหตุ แต่ไม่กี่ชั่วโมงต่อมา เขาก็เสียชีวิตเนื่องจากทนบาดแผลไม่ไหว
การสอบสวน.
นายกรัฐมนตรีเนปาลได้เข้าดูที่เกิดเหตุเพื่อสังเกตการณ์และตรวจสอบการปฏิบัติการกู้ภัย
เสียงบันทึกการสนทนาระหว่างนักบินกับหอบังคับการบินแสดงถึงไม่กี่นาทีก่อนเกิดเหตุว่ามีการเข้าใจผิดบางอย่างเรื่องทิศทางการบังคับเครื่องบิน
เจ้าหน้าที่จากบังกลาเทศและผู้ผลิตเครื่องบินได้เข้ามามีส่วนรวมในการค้นหาร่วมกับสำนักงานการบินพลเรือนเนปาล ซึ่งตอนนี้ได้เจอกล่องดำแล้ว ทำให้เกิดข้อเท็จจริงมากมายและสาเหตุการเกิดอุบัติเหตุครั้งนี้
ยู จุน-ซู

ยู จุน-ซู (เกิดวันที่ 8 พฤษภาคม ค.ศ. 1988) เป็นนักฟุตบอลชาวเกาหลีใต้ ลงเล่นในตำแหน่งกองกลาง ก่อนหน้านี้เขาเคยลงเล่นให้กับ
สโมสรฟุตบอลพีที ประจวบ, สโมสรฟุตบอลราชบุรี มิตรผล และสโมสรฟุตบอลบุรีรัมย์ ยูไนเต็ด ในไทยลีก รวมถึง อินชอนยูไนเต็ดในเคลีก และคย็องจู KHNP ในโคเรียเนชันแนลลีก
สโมสรอาชีพ.
ยูได้รับการคัดเลือกโดยอินชอนยูไนเต็ดในการแข่งขันเคลีก ฤดูกาล 2011 เขาลงเล่นในฐานะตัวสำรองในนัดเปิดสนามที่แพ้ซังจูซังมู โดยลงมาแทนที่ผู้เล่นสัญชาติบราซิล ลุยซิญญู เขาได้ลงเล่นหลายนัดในเคลีกและลีกคัพ ต่อมาเขาสามารถทำประตูได้ในการแข่งขันเอฟเอคัพ นัดที่ชนะมหาวิทยาลัยย็อนเซ 2-1 เมื่อวันที่ 18 พฤษภาคม ค.ศ. 2011 ผ่านเข้าสู่ 16 ทีมสุดท้ายได้สำเร็จ
ในฤดูกาล 2013 ยูย้ายไปเข้าร่วมสโมสรคย็องจู KHNP เขาทำได้ 7 ประตูในฤดูกาลนั้น ต่อมาเขาเซ็นสัญญาเข้าร่วมอุลซันฮุนไดในปี ค.ศ. 2014
ในเดือนมกราคม ค.ศ. 2018 ยูย้ายไปร่วมทีมบุรีรัมย์ ยูไนเต็ด ในไทยลีก ต่อมาในวันที่ 31 มีนาคม ค.ศ. 2018 เขาทำประตูแรกให้กับสโมสรในนัดที่บุรีรัมย์เปิดบ้านเอาชนะชลบุรี 2-1 ต่อมาวันที่ 3 เมษายน การแข่งขันเอเอฟซีแชมเปียนส์ลีก รอบแบ่งกลุ่ม เขาทำประตูช่วยให้บุรีรัมย์เปิดบ้านเสมอกว่างโจวเอเวอร์แกรนด์ 1-1
มาร์เกลย์ ซังตูส

มาร์เกลย์ ซังตูส (เกิดวันที่ 8 มิถุนายน ค.ศ. 1989) เป็นนักฟุตบอลกองหน้าชาวบราซิล ปัจจุบันลงเล่นให้กับสโมสรฟุตบอลชลบุรีในไทยลีก
สโมสรอาชีพ.
เขาเริ่มต้นเส้นทางอาชีพในลีก Campeonato Brasileiro Série B ฤดูกาล 2011 โดยเขาลงเล่นให้กับสโมสรโบอา.
มิตราคูการ์.
ก่อนหน้านี้ มาร์เกลย์ลงเล่นให้กับสโมสรบาเอียเดอเฟียรา ซึ่งสัญญาของเขาจะหมดลงในเดือนพฤษภาคม ค.ศ. 2017 แต่มีข้อเสนอซื้อตัวจากสโมสรมิตราคูการ์จากประเทศอินโดนีเซีย สัญญาของเขากับสโมสรบาเอียจึงสิ้นสุดก่อนกำหนดเมื่อวันที่ 10 เมษายน ค.ศ. 2017 เมื่อสิ้นสุดฤดูกาล 2017 เขายิงได้ 24 ประตู จึงได้ตำแหน่งรองดาวซัลโวของอินโดนีเซียซูเปอร์ลีก
ชลบุรี.
มาร์เกลย์ ย้ายมาร่วมทีมชลบุรี ในวันที่ 4 ธันวาคม พ.ศ. 2560 เขายิงประตูแรกให้กับสโมสรในการแข่งขันไทยลีก เมื่อวันที่ 24 กุมภาพันธ์ พ.ศ. 2561 นัดที่ชลบุรีเปิดบ้านแพ้สุโขทัย 1-2
ฟุตบอลชิงแชมป์แห่งชาติอาเซียน 2018

ฟุตบอลชิงแชมป์แห่งชาติอาเซียน 2018 หรือ เอเอฟเอฟ ซูซูกิ คัพ 2018 ตามชื่อของผู้สนับสนุน เป็นการแข่งขันฟุตบอลชิงแชมป์แห่งชาติอาเซียนครั้งที่ 12 จัดโดยสหพันธ์ฟุตบอลอาเซียน ซึ่งเป็นสหพันธ์ฟุตบอลของเอเชียตะวันออกเฉียงใต้ โดยในปีนี้มีการปรับเปลี่ยนรูปแบบการแข่งขันใหม่ คือจะไม่มีประเทศเจ้าภาพในรอบแบ่งกลุ่ม แต่จะมีทีมที่เข้าเล่นในรอบแบ่งกลุ่ม 10 ทีม แบ่งเป็น 2 กลุ่ม กลุ่มละ 5 ทีม แข่งขันกันแบบพบกันหมด ทีมละ 4 นัด โดยแต่ละทีมจะได้เล่นเป็นเจ้าบ้าน 2 นัด และออกไปเยือนอีก 2 นัด ซึ่งเกิดจากการสุ่ม โดยมีทีมที่จะไปรออยู่ในรอบแบ่งกลุ่มแล้ว 9 ทีม และ 2 ทีมในอันดับสุดท้ายตามการจัดอันดับของการแข่งขันเมื่อปี 2016 มาแข่งกันก่อนในรอบคัดเลือกเพลย์ออฟ เหย้า – เยือน เพื่อหาผู้ชนะเข้าไปแข่งขันในรอบแบ่งกลุ่มต่อไป
ฟุตบอลชิงแชมป์แห่งชาติอาเซียน 2018 แข่งขันรอบคัดเลือกเพลย์ออฟในวันที่ 1 และ 8 กันยายน พ.ศ. 2561 และเริ่มการแข่งขันอย่างเป็นทางการในวันที่ 8 พฤศจิกายน – 15 ธันวาคม ปีเดียวกัน
การจับสลากแบ่งสาย.
การจับสลากแบ่งสายฟุตบอลชิงแชมป์แห่งชาติอาเซียน 2018 จัดขึ้นเมื่อวันที่ 2 พฤษภาคม พ.ศ. 2561 ที่โรงแรมมูเลียในกรุง จาการ์ตา, ประเทศอินโดนีเซีย โดยการแบ่งโถจะนำผลการแข่งขันในสองครั้งที่ผ่านมามาเป็นเกณฑ์
รอบแบ่งกลุ่ม.
กลุ่ม บี.
หมายเหตุ 1: เนื่องจากสนามมูนิซิปาล สเตเดียม ในกรุงดิลี ประเทศติมอร์-เลสเต ไม่ผ่านการรับรองเรื่องไฟส่องสว่างจากสหพันธ์ฟุตบอลอาเซียน ทำให้สมาคมกีฬาฟุตบอลแห่งประเทศไทย ในพระบรมราชูปถัมภ์ ยื่นข้อเสนอขอรับหน้าที่จัดการแข่งขันนัดนี้ และทางสหพันธ์ฟุตบอลติมอร์-เลสเต ก็ตอบรับ อย่างไรก็ตาม โปรแกรมที่ฝ่ายจัดการแข่งขันของเอเอฟเอฟได้กำหนดเอาไว้ว่าเป็น ติมอร์-เลสเต ที่เป็นเจ้าภาพ แต่ ไทยทิคเก็ตเมเจอร์ เปิดให้ผู้ชมฝั่งไทยสามารถซื้อบัตรเข้าชมการแข่งขันนี้ได้ทุกโซน ยกเว้นเพียงโซนทีมเยือนเท่านั้น
รอบแพ้คัดออก.
รอบรองชนะเลิศ.
"รวมผลสองนัด เสมอ 2–2, มาเลเซีย ชนะด้วยประตูทีมเยือน."
"รวมผลสองนัด เวียดนาม ชนะ 4–2."
รอบชิงชนะเลิศ.
"รวมผลสองนัด เวียดนาม ชนะ 3–2."
สถิติ.
ผู้ทำประตูสูงสุด.
มีการทำประตู 80 จากการแข่งขัน 26 เฉลี่ย ต่อนัด ผู้เล่นที่อยู่ใน ตัวหนา คือยังอยู่ในระบบการแข่งขัน
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
อมาร์กาซอรัส

อมาร์กาซอรัส (อังกฤษ: Amargasaurus, /əˌmɑːrɡəˈsɔːrəs/; " กิ้งก่า ลา อมาร์กา") เป็นสกุลของไดโนเสาร์ประเภทซอโรพอดในยุคครีเทเชียสตอนต้น (129.4–122.46 ล้านปีก่อน) ที่อาร์เจนตินา โครงกระดูกที่มีสภาพสมบูรณ์ถูกค้นพบเมื่อปี1984 มีสปีชีส์เดียวคือ Amargasaurus cazaui. มันเป็นสัตว์ขนาดใหญ่ แต่มีขนาดเล็กกว่าซอโรพอดมีความยาวถึง 9 ถึง 10 เมตร (30 ถึง 33 ฟุต)
รายละเอียด.
"อมาร์กาซอรัส" เป็นซอโรพอดตัวเล็ก มีขนาด 9 ถึง 10 เมตร (30 ถึง 33 ฟุต) และหนักประมาณ 2.6 เมตริกตัน (2.9 ตันสั้น)
เลโซโทซอรัส

เลโซโทซอรัส  คือ ไดโนเสาร์กลุ่มออร์นิทิสเกีย เป็นสัตว์กินพืชขนาดเล็ก โดยมันมีขนาดไม่ใหญ่มากเมื่อเปรียบกับกลุ่มของมัน เลโซโทซอรัสเป็นไดโนเสาร์ที่อาศัยอยู่ในช่วงต้นยุคจูแรสซิกในเขตประเทศแอฟริกาใต้และราชอาณาจักรเลโซโท มันถูกค้นพบและตั้งชื่อโดย Peter Galton ("ปีเตอร์ แกลตัน") เมื่อปี ค.ศ. 1978 ชื่อของมันนั้นหมายถึง "กิ้งก่าจากเลโซโท" สกุลของมันนั้นมีเพียงแค่สปีชีส์เดียวคือ ""Lesothosaurus" diagnosticus" ("เลโซโทซอรัส ดีอักนอสติคัส") 
เลโซโทซอรัสเป็นหนึ่งในออร์นิทิสเกียยุคแรกเริ่มที่เป็นที่รู้จักกันมากที่สุดในหมู่นักบรรพชีวินวิทยาและกลุ่มคนรักไดโนเสาร์ แต่สำหรับคนอื่นๆจะไม่ค่อยเป็นที่รู้จักกันมากนัก มันมีซากฟอสซิลที่ค่อนข้างสมบูรณ์ในระดับหนึ่งเลยทีเดียว ส่วนใหญมักพบซากของมันแถบ ชั้นหิน Eliot (Eliot Formation) ซึ่งร่างกายของมันนั้นถูกออกแบบมาเพื่อใช้ในการเอาชีวิตรอดในช่วงยุคจูแรสซิกเป็นอย่างมาก มันมีฟันที่เรียบง่ายไม่ซับซ้อนเหมือนพวกออร์นิทิสเกียรุ่นหลัง โดยมันอาจจะกินได้แทบทุกอย่างตั้งแต่พืชตระกูลเฟิร์นจนถึงแมลงและสัตว์ขนาดเล็ก พูดง่ายๆคือมันอาจจะกินแบบไม่เลือกเลย (สัตว์กินทั้งพืชและเนื้อ)
รายละเอียด.
อันเนื่องมาจากสภาพฟอสซิลของเลโซโทซอรัสนั้นอยู่ในสภาพที่ค่อนข้างสมบูรณ์จึงทำให้เราได้รู้ถึงลักษณะของกายวิภาคมันได้เป็นอย่างดี โดยมันเป็นสัตว์ที่เดินสองขาขนาดเล็กซึ่งมันมีขนาดอยู่ที่ 1 เมตร (3.3ฟุต) ถึง 2 เมตร (6.6ฟุต) เป็นหนึ่งในออร์นิทิสเกียรุ่นแรก มีขายาวที่มีรูปร่างเพรียว แขนสั้นที่มีมือที่จับอะไรไม่ค่อยได้ หางที่มีรูปร่างเพรียวเพื่อใช้ในการวิ่ง เหมือนกับออร์นิสทิเกียทุกตัว มีปากที่รูปร่างเหมือนนก โดยเลโซโทซอรัสอาจจะกินสัตว์ที่มีขนาดเล็กในช่วงที่พืชขาดแคลน
ฮาโดรซอร์ (วงศ์)

ฮาโดรซอร์ ("hadrós", "stout, thick"), หรือไดโนเสาร์ปากเป็ด เป็นวงศ์ของไดโนเสาร์ประเภทออร์นิทิสเกีย. กลุ่มนี้เป็นที่รู้จักกันในชื่อไดโนเสาร์ปากเป็ด เนื่องจากมีปากเหมือนเป็ด เช่นเอ็ดมอนโตซอรัส และพาราซอโรโลฟัสที่เป็นสัตว์กินพืชในยุคครีเทเชียสในทวีปเอเชีย, ยุโรป, แอนตาร์กติกา, อเมริกาใต้ และอเมริกาเหนือ. ไดโนเสาร์ที่อยู่ในกลุ่มนี้มีรูปร่างคล้ายๆ กัน. ฮาโดรซอร์แบ่งออกเป็นสองกลุ่มย่อย: แลมบีโอซอร์ (lambeosaurines)ที่มีหงอน และเซาโรโลฟัส (saurolophines). ไดโนเสาร์กลุ่มเซาโรโลฟัสมีขนาดใหญ่กว่า กลุ่มแลมบีโอซอร์.
อนุกรมวิธาน.
ในตารางอนุกรมวิธานได้รวมถึงกลุ่มฮาโดรซอร์และกลุ่มย่อยของกลุ่มนี้
อัตลาเนอร์ซา

ประวัติ.
พระองค์เป็นพระราชโอรสของกษัตริย์ทาฮาร์กา หรืออาจจะเป็นพระราชโอรสของกษัตริย์ทันทามานิ พระราชมารดาของพระองค์เป็นสมเด็จพระราชินีที่ไม่ทราบพระนาม แต่พระนามจบลงด้วย (...)ซัลคา พระองค์ได้ทรงอภิเษกสมรสกับพระขนิษฐาสองพระองค์คือ พระนางเยทูรอ กับพระนางคาลิเซต และพระมเหสีอีกพระองค์คือ พระนางมาโลทารัล ซึ่งอาจจะเป็นพระมารดาของกษัตริย์เซนคามานิสเคน และเพลตาเซน และมีชื่อของผู้หญิงที่สลักว่า ตาบา[...] ซึ่งสันนิษฐานว่าเป็นพระมเหสีอีกพระองค์
พระองค์เป็นที่รู้จักจากรูปสลักหินแกรนิตพระองค์ที่พบในวิหารที่เจเบล บาร์กาล มีแท่นบูชาที่ได้สลักพระนามของพระองค์ไว้ และในเมืองดองโกลาได้มีการค้นพบชิ้นส่วนของเสาโอบิลิกส์ที่มีพระนามของพระองค์อยู่ พระองค์ถูกฝังอยู่ในพีระมิดหมายเลข นูริ 20 ที่นูริ
แอมบิชันส์ (อัลบั้มวันโอเคร็อก)

แอมบิชันส์  เป็นสตูดิโออัลบั้มชุดที่ 8 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 11 มกราคม ค.ศ. 2017 สำหรับฉบับภาษาญี่ปุ่นสังกัดค่ายเพลงญี่ปุ่นเอ-สเก็ตช์ และวันที่ 13 มกราคม ค.ศ. 2017 สำหรับฉบับอินเตอร์เนชันแนลสังกัดค่ายเพลงอเมริกัน ฟิลด์บายราเมน
เพลง "ออลเวส์คัมมิงแบ็ก" ได้ปรากฏในชุดโฆษณาโทรศัพท์ของเอ็นทีที โดโคโม หลังจากที่เซ็นสัญญากับค่ายเพลงฟิลด์บายราเมนเมื่อวันที่ 11 กันยายน ค.ศ. 2016 ทางวงก็ได้ปล่อยเพลง "เทกกิงออฟ" เป็นซิงเกิลแรกเมื่อวันที่ 16 กันยายน ซึ่งได้นำไปใช้เป็นเพลงประกอบภาพยนตร์ของญี่ปุ่นเรื่อง "มิวเซียม" ที่นำแสดงโดยชุน โอะงุริ ต่อด้วยซิงเกิลที่สอง "เบดรูมวอร์แฟร์" เมื่อวันที่ 18 พฤศจิกายน เพลง "ไอวอสคิง" เมื่อวันที่ 15 ธันวาคม และเพลง "วีอาร์" ในวันที่ 9 มกราคม ค.ศ. 2017
นรภัทร วิไลพันธุ์

นรภัทร วิไลพันธุ์ (เกิด 23 ธันวาคม พ.ศ. 2540) ชื่อเล่น ไบร์ท เป็นนักแสดงชาวไทย สังกัดเดอะ วัน เอ็นเตอร์ไพรส์ มีผลงานเป็นที่รู้จักจากละครเรื่อง ดอกแก้วกาหลง ,อสรพิษ และมีชื่อเสียงมากยิ่งขึ้นจากละครเรื่อง ใต้หล้า 
ประวัติ.
ไบร์ท เกิดเมื่อวันอังคารที่ 23 ธันวาคม พ.ศ. 2540 ไบร์ทสำเร็จการศึกษาระดับชั้นมัธยมปลายจาก โรงเรียนสวนกุหลาบวิทยาลัย รังสิต จากนั้นได้เข้าศึกษาต่อที่ สถาบันเทคโนโลยีนานาชาติสิรินธร มหาวิทยาลัยธรรมศาสตร์ ซึ่งในขณะนั้นได้เป็นเดือน SIIT หลังจากนั้นได้ย้ายไปศึกษาต่อที่ คณะนิเทศศาสตร์ที่ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ จนสำเร็จการศึกษา 
ไบร์ทเข้าสู่วงการจากการเป็นนักแสดงช่องวัน 31 มีผลงานแสดงเรื่องแรกคือ "ดอกแก้วกาหลง" จากนั้นรับงานแสดงต่อเนื่อง จนเกิดเป็นกระแสคู่ขวัญกับเพลงขวัญ นัตยา ทองเสน นักแสดงร่วมค่ายที่ต่อมาได้แสดงละครคู่กันอีกสองเรื่องคือ อสรพิษ และ ห้องสุดท้ายหมายเลข 6 ต่อมาไบร์ทมีผลงานละคร หน้ากากแก้ว,สายรักสายสวาท,สงครามนักปั้น ,หีบหลอนซ่อนวิญญาณ,อสรพิษ,เล่ห์ลวง,พิษรักรอยอดีต,ใต้หล้า,ดวงใจจอมกระบี่,แบบฝึกรักไม่รู้ล้ม , บนพระจันทร์มีกระต่าย และจิตสะกดแค้น
อนาคอนดา 4 ล่าโคตรพันธุ์เลื้อยสยองโลก

อนาคอนดา 4 ล่าโคตรพันธุ์เลื้อยสยองโลก (อังกฤษ: Anacondas: Trail of Blood, Anaconda 4) เป็นภาพยนตร์สยองขวัญ สัญชาติสหรัฐ สร้างขึ้นเมื่อปี ค.ศ. 2009 กำกับโดยดอน อี. ฟอนเทิลรอย ภาพยนตร์เรื่องนี้เป็นภาพยนตร์ลำดับที่ 4 ของภาพยนตร์ชุด อนาคอนด้า ภาพยนตร์เรื่องนี้เป็นภาคต่อของ  และมีภาคต่ออีกคือ โคตรเคี่ยม ปะทะ อนาคอนด้า นำแสดงโดย ลินเดน แอชบี, คริสตัล อัลเลน, แดนนี มิดวินเตอร์, จอห์น รีส-เดวี่
เนื้อเรื่องย่อ.
เมื่อเมอร์ดอช เศรษฐีผู้ทรงอำนาจที่กำลังจะเสียชีวิต ว่าจ้างหมอคนหนึ่งให้นำกล้วยไม้สีเลือดมาสกัดน้ำยาจากเกสรเพื่อทดลองกลับลูกงูอนาคอนดา เพียงข้ามคืนลูกงูก็ขยายร่างจนมีขนาดใหญ่โตเต็มวัย ก่อนที่จะเขมือบหมอผู้นี้เป็นอาหาร แล้วเลื้อยหนีหลุดออกไปจากห้องทดลอง เป็นหน้าที่ของ อแมนด้า นักสัตววิทยาด้านสัตว์เลื้อยคลาน ที่จะต้องกำจัดเจ้าอสูรร้ายตัวนี้ที่เธอมีส่วนร่วมในการสร้างมันขึ้นมา โดยนำทีมนักวิทยาศาสตร์หนุ่มสาวกลุ่มหนึ่งปะทะกับทีมนักล่าสุดโหดของเมอร์ดอชในการแย่งชิงกล้วยไม้สีเลือดกลับมาให้ได้ ก่อนที่เจ้างูยักษ์จะล่าพวกเขาทั้งสองฝ่ายจนหมดสิ้น ซึ่งเจ้าทายาทเลื้อยสยองโลกตัวนี้ดูเหมือนจะว่องไว และล่าตัวยาก และมันก็พร้อมที่จะมอบความตายไว้ทุกสถานที่ที่มันเลื้อยผ่าน
ทัพเหล็กโค่นอํานาจ

ทัพเหล็กโค่นอํานาจ  เป็นภาพยนตร์สงคราม สัญชาติสหรัฐ สร้างขึ้นเมื่อปี ค.ศ. 2011 กำกับโดยโจนาธาน อิงก์ลิช นำแสดงโดย เจมส์ เพียวฟอย, ไบรอัน ค็อกซ์, เดเร็ค จาโคบี้, เคท มาร่า, พอล เกียมัตตี้, วลาดิเมียร์ คูลลิค
เนื้อเรื่องย่อ.
เรื่องราวเกิดขึ้นประมาณปี ค.ศ. 1215 เมื่อเหล่าขุนนางที่มีอำนาจแห่งอังกฤษพยายามกดดันให้พระเจ้าจอห์นให้ลงนามในมหากฎบัตร “มหากฎบัตร” ที่มีเนื้อหากล่าวถึง สิทธิในการได้รับความคุ้มครองตามกฎหมายของเสรีชน ไม่ว่าบุคคลนั้นจะอยู่ในชนชั้นหรือวรรณะใดก็ตาม พระเจ้าจอห์นก็ได้รับปากว่าจะลงนามลงในกฏบัตรนั้น
แต่หลังจากนั้นไม่นาน พระเจ้าจอห์นผิดคำสัญญาและได้รวบรวมกองกำลังเพื่อที่จะกำจัดเหล่าคนที่ต่อต้านเขาและนำอังกฤษกลับมาอยู่ในการปกครองของเขาอีกครั้ง แต่กลุ่มต่อต้านก็ได้ยึดเอาปราสาทโรเชสเตอร์ สถานที่อันยิ่งใหญ่ที่กลายมาเป็นสัญลักษณ์ของการต่อสู้เพื่อความยุติธรรมและเสรีภาพ เป็นฐานที่มั่นในการต่อสู้กับกองกำลังของพระเจ้าจอห์น
ซาตีไฟบุ

35xxxv (อ่านว่า "เทอร์ตีไฟฟ์" หรือ "ซาตีไฟบุ") เป็นสตูดิโออัลบั้มชุดที่ 7 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 11 กุมภาพันธ์ ค.ศ. 2015 เป็นอัลบั้มแรกของวงที่ได้บันทึกเสียงที่ต่างประเทศ โดยเฉพาะในสหรัฐอเมริกา เพลง "ไมตีลองฟอล" ได้นำไปใช้เป็นเพลงประกอบภาพยนตร์ในปี ค.ศ. 2014 เรื่อง ' ในขณะที่เพลง "ฮาร์ตเอก" ได้นำไปใช้เป็นเพลงประกอบภาพยนตร์เรื่อง ' สำหรับเพลง "ไมตีลองฟอล" ได้ขึ้นชาร์ตสูงสุดด้วยอันดับที่ 2 ในชาร์ต"บิลบอร์ด"เจเปนฮอต 100 และคงอันดับได้ถึง 17 สัปดาห์
เวอร์ชันลิมิตเตดของอัลบั้มพรีออเดอร์พร้อมด้วยดีวีดีการแสดงอะคูสติกของวง ซึ่งได้แก่เพลง "ไมตีลองฟอล" และเพลง "ดิซิชัน" ได้จำหน่ายหมดอย่างรวดเร็วก่อนสิ้นปี ค.ศ. 2014.
เมื่อวันที่ 28 กุมภาพันธ์ ค.ศ. 2015 อัลบั้มนี้ได้ขึ้นชาร์ต"บิลบอร์ต"ท็อปฮีตซีกเกอส์ ด้วยอันดับที่ 11 ในสัปดาห์เดียวกัน อัลบั้มนี้ก็ได้ขึ้นชาร์ต"บิลบอร์ด"อินดีเพนเดนต์อัลบั้ม ด้วยอันดับที่ 43 แล้วได้ขึ้นชาร์ต"บิลบอร์ด"ฮาร์ดร็อกอัลบั้ม ด้วยอันดับที่ 23 และไปถึงอันดับที่ 1 ในชาร์ต"บิลบอร์ด"เวิลด์อัลบั้ม
อัลบั้มนี้ในฉบับเนื้อเพลงภาษาอังกฤษได้ออกจำหน่ายในสหรัฐอเมริกาโดยค่ายเพลงวอร์เนอร์บราเธอส์เรเคิดส์ เมื่อวันที่ 25 กันยายน ค.ศ. 2015 โดยมีโบนัสแทร็กเพิ่มขึ้นมา 2 เพลง
ฝ่าแผนนรก ซ้อนนรก

ฝ่าแผนนรก ซ้อนนรก  เป็นภาพยนตร์แอคชั่นสัญชาติอังกฤษ ที่ออกฉายในปี ค.ศ. 2001 นำแสดงโดย มอร์แกน ฟรีแมน, โมนิก้า พ็อตเตอร์, ไมเคิล วินค็อตต์, เพเนโลปี้ แอน มิลเลอร์, ไมเคิล โมริอาตี้
เนื้อเรื่องย่อ.
อเล็กซ์ ครอสส์ ตำรวจนักสืบต้องเล่นเกมกับแกรี่ คนร้ายลักพาตัวลูกสาววุฒิสมาชิกที่ลงมืออย่างอาจหาญและหลอกล่อให้อเล็กซ์เข้ามาจัดการคดีนี้ จุดประสงค์ที่แกรี่ต้องการไม่ใช่เงินค่าไถ่แต่ต้องการสร้างเหตุการณ์ให้เป็นข่าวไปอีกนาน ด้วยแผนที่วางมาอย่างละเอียดและมีเงื่อนงำโยงใย อเล็กซ์จึงต้องร่วมมือกับเจ้าหน้าที่ลับเจสซี่ ในการหยุดยั้งแกรี่ให้ได้ ทว่ายิ่งล้วงลึกถึงแก่นแท้ของแผนนรกนี้ อเล็กซ์ก็ยิ่งพบว่ามีบางสิ่งที่น่าสงสัยซ่อนอยู่
ฟุสเซนี เดียบาเต

ฟุสเซนี เดียบาเต (เกิดวันที่ 18 ตุลาคม ค.ศ. 1995) เป็นนักฟุตบอลชาวมาลี ปัจจุบันลงเล่นในตำแหน่งกองกลางตัวรุก ให้กับปาร์ติซาน สโมสรในเซอร์เบียนซูเปอร์ลีกา เขาเกิดในฝรั่งเศส แต่ลงเล่นให้กับทีมชาติมาลีในระดับเยาวชน
สโมสรอาชีพ.
เดียบาเต ลงเล่นให้กับชุดเยาวชนของสโมสร Rennais อยู่เจ็ดปี ก่อนที่จะย้ายไปสโมสร Reims ต่อมาเขาย้ายไปเล่นให้กับทีมสำรองของ Guingamp และย้ายไป Gazélec Ajaccio ในวันที่ 20 มิถุนายน ค.ศ. 2017 เขาลงเล่นนัดแรกให้กับ Gazélec Ajaccio เมื่อวันที่ 28 กรกฎาคม ค.ศ. 2017 นัดที่เสมอ Valenciennes 1–1 ในลีกเดอ
วันที่ 13 มกราคม ค.ศ. 2018 เดียบาเตย้ายไปสโมสรฟุตบอลเลสเตอร์ซิตี ด้วยค่าตัวที่ไม่เปิดเผย สองสัปดาห์ถัดมา เขาลงเล่นนัดแรกให้กับเลสเตอร์ในการแข่งขันเอฟเอคัพ รอบที่สี่ เขายิงสองประตู ช่วยให้เลสเตอร์เอาชนะปีเตอร์โบโรยูไนเต็ด 5–1
ทีมชาติ.
เขาลงเล่นหนึ่งนัดให้กับทีมชาติมาลีรุ่นอายุไม่เกิน 20 ปี ในการแข่งขันฟุตบอลโลกเยาวชน ค.ศ. 2015 นัดที่แพ้เซอร์เบีย 2–0 และได้ลงเล่น 5 นัดในฟุตบอลแอฟริกาเยาวชน ค.ศ. 2015 เขายังได้ลงเล่นให้กับทีมชาติรุ่นอายุไม่เกิน 23 ปี ในการแข่งขัน Toulon Tournament ค.ศ. 2016
เซนตร์นาอุชฟิล์ม

สตูดิโอภาพยนตร์วิทยาศาสตร์และภาพยนตร์เพื่อการศึกษากลาง  หรือ เซนตร์นาอุชฟิล์ม  เป็นสตูดิโอภาพยนตร์สารคดีของสหภาพโซเวียต และรัสเซีย เป็นหนึ่งในสตูดิโอถ่ายทำสารคดีแนววิทยาศาสตร์ และ ภาพยนตร์ข่าวหลักของสหภาพโซเวียต มีที่ตั้งหลักที่กรุงมอสโก
มีชี บัตชัวยี

มีชี บัตชัวยี-อาตุนกา (เกิด 2 ตุลาคม ค.ศ. 1993) เป็นนักฟุตบอลอาชีพชาวเบลเยียม ปัจจุบันเล่นในตำแหน่งกองหน้าให้กับเฟแนร์บาห์แช และทีมชาติเบลเยียม
บัตชัวยีเริ่มต้นเส้นทางอาชีพกับสโมสร สต็องดาร์ลีแยฌ ในปี ค.ศ. 2011 ยิงได้ 44 ประตูจากการลงเล่น 120 นัด โดย 21 ประตูในเบลเจียนโปรลีก ฤดูกาล 2013–14 ช่วยให้เขาเป็นรองดาวซัลโวของฤดูกาล และได้รับรางวัลรองเท้าอีโบนี เขาย้ายไปมาร์แซย์ด้วยค่าตัว 4.5 ล้านปอนด์ และช่วยให้สโมสรผ่านเข้าไปถึงกุปเดอฟร็องส์ นัดชิงชนะเลิศ 2016 ต่อมาในเดือนกรกฎาคม ค.ศ. 2016 เขาเซ็นสัญญากับเชลซีด้วยค่าตัว 33 ล้านปอนด์ และช่วยให้เชลซีคว้าแชมป์พรีเมียร์ลีก ฤดูกาล 2016–17 ได้สำเร็จ
บัตชัวยียิงประตูแรกในนามทีมชาติในนัดที่เบลเยียมพบกับไซปรัสในเดือนมีนาคม ค.ศ. 2015 เขาเป็นหนึ่งในผู้เล่นที่พาเบลเยียมผ่านเข้าไปถึงรอบก่อนรองชนะเลิศในฟุตบอลชิงแชมป์แห่งชาติยุโรป 2016
ทีมชาติ.
บัตชัวยีสามารถเลือกลงเล่นให้กับทีมชาติสาธารณรัฐประชาธิปไตยคองโกได้ โดยมีเชื้อสายของบิดามารดา แต่ในเดือนมีนาคม ค.ศ. 2015 เขาเลือกลงเล่นให้กับทีมชาติเบลเยียม
เขาลงเล่นทีมชาตินัดแรกเมื่อวันที่ 28 มีนาคม ค.ศ. 2015 ในการแข่งขันฟุตบอลชิงแชมป์แห่งชาติยุโรป 2016 รอบคัดเลือก ในนัดที่พบกับไซปรัส โดยเป็นตัวสำรองลงมาแทนที่คริสตีย็อง แบนเตเก ในนาทีที่ 77 เขายิงประตูจากนอกกรอบเขตโทษโดยใช้เวลาเพียงสามนาที ช่วยให้เบลเยียมเปิดบ้านชนะไปได้ 5–0 เขาได้แข่งขันรอบสุดท้ายที่ประเทศฝรั่งเศส และได้ลงเล่นในรอบ 16 ทีมสุดท้าย นัดที่พบกับฮังการีที่ตูลูซในวันที่ 26 มิถุนายน เขาได้ประตูจากการจ่ายบอลของเอแดน อาซาร์ ช่วยให้เบลเยียมเอาชนะไปได้ 4–0
 "ณ วันที่ 7 ตุลาคม ค.ศ. 2017"
เกียรติประวัติ.
สโมสร.
เชลซี
มัคซีมีลีอาน ฟิลลิพ

มัคซีมีลีอาน ฟิลลิพ (เกิดวันที่ 1 มีนาคม ค.ศ. 1994) เป็นนักฟุตบอลอาชีพชาวเยอรมัน ลงเล่นในตำแหน่งกองหน้าให้กับโบรุสซีอาดอร์ทมุนท์ในบุนเดิสลีกา
สโมสรอาชีพ.
ฟิลลิพเริ่มต้นเส้นทางอาชีพกับสโมสรกีฬาแฮร์ทาเบอร์ลิน ต่อมาในปี ค.ศ. 2008 เขาย้ายไปเข้าร่วมเทนนิสโบรุสเซียเบอร์ลิน
เอ็สเซ ไฟรบวร์ค.
ในปี ค.ศ. 2012 ฟิลลิพเซ็นสัญญากับเอ็สเซ ไฟรบวร์ค ต่อมาวันที่ 5 เมษายน ค.ศ. 2014 เขาลงเล่นนัดแรกให้กับทีมชุดใหญ่ นัดที่พบกับเฟาเอฟเบชตุทการ์ทในการแข่งขันบุนเดิสลีกา โดยลงมาแทนที่ Felix Klaus ในนาทีที่ 90
โบรุสซีอาดอร์ทมุนท์.
วันที่ 7 มิถุนายน ค.ศ. 2017 ฟิลลิพเซ็นสัญญากับโบรุสซีอาดอร์ทมุนท์ด้วยสัญญา 5 ปีไปจนถึง ค.ศ. 2022 ค่าตัวโดยประมาณอยู่ที่ 20 ล้านยูโร พร้อมกับโบนัส Michael Zorc ผู้บริหารของดอร์ทมุนท์ กล่าวว่า ฟิลลิพเป็นผู้เล่นที่เก่งในหลาย ๆ ด้าน มีการยิงที่เฉียบคม และมีอนาคตที่แสนวิเศษ ฟิลลิพลงเล่นนัดแรกกับดอร์ทมุนท์เมื่อวันที่ 6 สิงหาคม ค.ศ. 2017 ในนัดที่เสมอบาเยิร์นมิวนิก 2-2 (แพ้จุดโทษ 6-7) ในเดเอฟเอล-ซูเปอร์คัพ โดยเขาลงมาแทนที่ Christian Pulisic ในนาทีที่ 90 และเป็นผู้ยิงจุดโทษคนที่สอง เขาลงเล่นเป็นตัวจริงนัดแรกเมื่อวันที่ 19 สิงหาคม ค.ศ. 2017 ในนัดที่ดอร์ทมุนท์บุกชนะว็อลฟส์บูร์ก 3-0 ต่อมาวันที่ 18 กันยายน ค.ศ. 2017 เขายิงประตูแรกกับดอร์ทมุนท์ในนัดที่เปิดบ้านเอาชนะเอฟเซเคิล์น 5-0 โดยในนัดนั้น เขายิงได้สองประตู และในวันที่ 26 กันยายน ค.ศ. 2017 เขาลงเล่นนัดแรกในยูฟ่าแชมเปียนส์ลีก นัดที่ดอร์ทมุนท์เปิดบ้านแพ้เรอัลมาดริด
ถ้าฉันหายไป

ถ้าฉันหายไป (Skyline) เป็นซิงเกิลของเอิ๊ต-ภัทรวี ศรีสันติสุข วางจำหน่ายครั้งแรกในปี พ.ศ. 2561 แต่งเนื้อร้องโดย เพิ่มศักดิ์ พิสิษฐ์สังฆการ, สุดเขต จึงเจริญ และอนันต์ ดาบเพ็ชรธิกรณ์ ทำนองโดยภัทรวี ศรีสันติสุข, เพิ่มศักดิ์ พิสิษฐ์สังฆการ, สุดเขต จึงเจริญ และอนันต์ ดาบเพ็ชรธิกรณ์ และเรียบเรียงโดยเพิ่มศักดิ์ พิสิษฐ์สังฆการ ภายใต้สังกัดค่ายมิวซิกมูฟเรคคอร์ดส ในเครือมิวซิกมูฟ ออกจำหน่ายและมิวสิกวิดีโอเผยแพร่ครั้งแรกในวันที่ 20 กุมภาพันธ์ พ.ศ. 2561
เคลีก 2

เคลีก 2  เป็นลีกฟุตบอลอาชีพของประเทศเกาหลีใต้ และเป็นลีกอันดับที่สองในระบบลีกฟุตบอลเกาหลีใต้ ปัจจุบันมีสโมสรฟุตบอลเข้าแข่งขันทั้งหมด 13 ทีม
ประวัติ.
เมื่อวันที่ 22 มกราคม ค.ศ. 2018 ได้เปลี่ยนชื่อลีกเป็นเคลีก 2
มหาลัญจกรของสหรัฐ

มหาลัญจกรสหรัฐ  เป็นตราที่ใช้รับรองเอกสารบางประเภทที่รัฐบาลกลางสหรัฐออก ใช้งานต่อสาธารณะเป็นครั้งแรกเมื่อ ค.ศ. 1782
ด้านหน้าของลัญจกรใช้เป็นตราอาร์มประจำชาติสหรัฐ ส่วนตัวลัญจกรเองนั้นใช้ในเอกสารอย่างหนังสือเดินทาง, เครื่องยศทหาร, ป้ายสถานทูต, และธงหลายแบบ เมื่อใช้เป็นตราอาร์ม ลัญจกรดวงนี้มีสีตามที่กำหนดไว้อย่างเป็นทางการ แต่เมื่อใช้ในเอกสาร มักเป็นขาวดำ
นับแต่ ค.ศ. 1935 เป็นต้นมา มีการใช้รูปด้านหน้าด้านหลังลัญจกรบนธนบัตรหนึ่งดอลลาร์สหรัฐ ทั้งตราประธานาธิบดีสหรัฐก็ออกแบบโดยอ้างอิงลัญจกรดวงนี้ และองค์ประกอบหลายอย่างของลัญจกรก็ปรากฏในตราหน่วยงานราชการหลายแห่ง
ประวัติ.
วันที่ 4 กรกฎาคม ค.ศ. 1776 วันเดียวกับที่อาณานิคมทั้ง 13 แห่งประกาศเอกราชจากบริเตนใหญ่ สภาภาคพื้นทวีปตั้งคณะกรรการชุดแรกมาออกแบบมหาลัญจรหรือตราแผ่นดินสำหรับประเทศ สหรัฐก็เหมือนกับชาติอื่น ๆ ที่จำเป็นต้องมีสัญลักษณ์อย่างเป็นทางการของอำนาจอธิปไตยไว้ใช้กระทำตามแบบพิธีหรือประทับในสนธิสัญญาและธุรกรรมระหว่างประเทศ ในการนี้ ต้องใช้เวลา 6 ปี คณะกรรมการ 3 ชุด และผู้มีส่วนร่วม 14 คน ก่อนที่สภาสมาพันธรัฐจะอนุมัติแบบ (ซึ่งรวมถึงองค์ประกอบตามที่คณะกรรมการทั้ง 3 ชุดต่างเสนอมา) ในวันที่ 20 มิถุนายน ค.ศ. 1782
นานา (ย่านในกรุงเทพมหานคร)

นานา (อักษรโรมัน: Nana) เป็นชื่อย่านและทางแยกแห่งหนึ่งในกรุงเทพมหานคร ตั้งอยู่ในพื้นที่แขวงคลองเตย เขตคลองเตย กับแขวงคลองเตยเหนือ เขตวัฒนา โดยแยกนานาเป็นสี่แยกที่เป็นจุดตัดกันระหว่างถนนสุขุมวิท กับซอยสุขุมวิท 4 (ซอยนานาใต้) และซอยสุขุมวิท 3 (ซอยนานาเหนือ)
ชื่อ "นานา" มาจากนามสกุลของนายเล็ก นานา อดีตนักการเมืองและนักธุรกิจอสังหาริมทรัพย์ชาวไทยเชื้อสายอินเดีย ผู้ซึ่งเป็นเจ้าของที่ดินจำนวนมากในกรุงเทพมหานคร จนได้รับฉายาว่า "ราชาที่ดินกรุงเทพฯ" ซึ่งเป็นผู้ริเริ่มธุรกิจในย่านนี้ โดยมีสถานที่สำคัญใกล้เคียง คือ สถานีรถไฟฟ้านานา ตั้งอยู่บริเวณปากซอยสุขุมวิท 7 ห่างออกไปประมาณ 300 เมตร และนานาพลาซ่า ศูนย์การค้าสำคัญของย่านนี้ ซึ่งอยู่ในซอยสุขุมวิท 4
บริเวณรอบ ๆ แยกนานา รวมถึงในซอยสุขุมวิท 3 และ 4 เป็นแหล่งที่เป็นที่รู้จักกันดีในแง่ของความเป็นย่านโคมแดง เช่นเดียวกับ ย่านพัฒน์พงศ์, ธนิยะ หรือซอยคาวบอย อันเป็นแหล่งรวมสถานบันเทิงยามค่ำคืนจำนวนมาก ทั้ง ผับ, บาร์, ดิสโก้เทค (รวมถึงมีการขายบริการทางเพศด้วย) เป็นที่รู้จักกันดีของชาวต่างประเทศ รวมถึงยังเป็นที่อยู่อาศัยของชาวต่างประเทศจำนวนมาก ในหลากหลายเชื้อชาติและศาสนา ถือว่าเป็นย่านที่มีการพัฒนาและความเจริญ มีอาคารชุดหรือคอนโดมิเนียมขนาดใหญ่สร้างขึ้นอยู่ข้างเคียง
ประวัติ.
แต่เดิมบริเวณย่านนานาเรียกว่า "ทุ่งบางกะปิ" ภายหลังมีกลุ่มผู้มีรายได้สูง เจ้านายในพระราชวงศ์ ข้าราชการระดับสูงและคหบดี มาซื้อที่ดินเพื่อปลูกสร้างที่อยู่อาศัย เมื่อมีการตัดถนนสุขุมวิทเมื่อ พ.ศ. 2479 เมื่อเริ่มก่อสร้างเป็นถนนหินใส่ฝุ่น การจัดสรรที่ดินในบริเวณนี้เริ่มแรกโดยนายเอ อี นานา ได้ซื้อที่ดินแถบนี้ไว้มาก ได้เริ่มจัดสรรที่ดินของตนเป็นบริษัทแรกเป็นที่ดินซอยนานาแยกเข้าไปทั้งสองฟากของถนนสุขุมวิทในปัจจุบัน ต่อมามีเจ้าของที่ดินอื่น ๆ เริ่มเข้ามาพัฒนาด้วยเช่นกัน
ต่อมาเมื่อตัดถนนเพชรบุรีเมื่อ พ.ศ. 2503 ในช่วงปี พ.ศ. 2510 มีการสร้างสะพานข้ามคลองแสนเสบเพื่อเชื่อมถนนเพชรบุรีกับถนนสุขุมวิท ในช่วงสงครามเวียดนามเกิดสถานบริการและสถานบันเทิงระหว่างซอยนานาจนถึงแยกอโศก รวมถึงเกิดโรงแรมเพื่อรองรับชาวต่างชาติ โรงแรมที่มีชื่อเสียงเช่น โรงแรมแลนด์มาร์ก
บาตังกัส (เมือง)

บาตังกัส  เป็นนครศูนย์กลางของจังหวัดบาตังกัส ประเทศฟิลิปปินส์ และเป็นนครที่มีพื้นที่มากที่สุดในจังหวัด และเป็นหนึ่งในนครที่พัฒนาเป็นเมืองรวดเร็วที่สุดของประเทศ ในปี ค.ศ. 2015 บาตังกัสมีประชากร 329,874 คน
บาตังกัสเป็นที่รู้จักกันในฐานะ "ท่าเรืออุตสาหกรรมแห่งคาลาบาร์โซน" เนื่องจากเป็นที่ตั้งของท่าเรือนานาชาติบาตังกัส หนึ่งในท่าเรือที่มีผู้โดยสารหนาแน่นที่สุด และยังมีโรงกลั่นน้ำมันที่ใหญ่เป็นอันดับต้น ๆ ของประเทศ นอกจากนี้ยังมีโรงไฟฟ้าจากแก๊สธรรมชาติ 3 แห่ง และโรงงานอุตสาหกรรมอีกหลายแห่ง ตัวนครเป็นศูนย์กลางในด้านพาณิชยกรรม การศึกษา สาธารณสุข การท่องเที่ยว และการขนส่งของภูมิภาค
การขนส่ง.
การขนส่งหลักในตัวเมือง ได้แก่ รถจิปนีย์ และรถจักรยานสามล้อ โดยเชื่อมต่อระหว่างบารังไกย์ เมืองและเทศบาลอื่น ๆ ศูนย์กลางการขนส่งอยู่ที่สถานีขนส่งผู้โดยสารแกรนด์เซ็นทรัล ถนนไดเวอร์ชัน
การศึกษา.
สถาบันการศึกษาที่สำคัญได้แก่ มหาวิทยาลัยรัฐบาตังกัส, สถานศึกษาแห่งมหาวิทยาลัยฟิลิปปินส์–บาตังกัส, มหาวิทยาลัยบาตังกัส, วิทยาลัยเซนต์บริดเก็ต, โรงเรียนนานาชาติเวสต์มีด, วิทยาลัยโกลเดนเกต และวิทยาลัยลุงซดบาตังกัส
แผนกการศึกษาได้แบ่งเขตพื้นที่การศึกษาในบาตังกัส ในช่วงปีการศึกษา 2013-2014 มีโรงเรียนประถม 82 แห่ง และโรงเรียนมัธยม 18 แห่ง ต่อมาในปีการศึกษา 2016-2017 มีโรงเรียนเอกชนที่ได้รับอนุญาต 50 แห่ง ซึ่งสอนในหลายระดับจนถึงระดับวิทยาลัย
ระเบียงภาพ.
ภาพมุมกว้างของนครบาตังกัสและเขาปีนามูคัน
อันตีโปโล

นครอันตีโปโล (ตากาล็อก: Lungsod ng Antipolo) หรือ อันตีโปโลซิตี เป็นนครศูนย์กลางของจังหวัดรีซัล ประเทศฟิลิปปินส์ ในปี ค.ศ. 2015 มีประชากร 776,386 คน เป็นเมืองที่มีประชากรมากที่สุดของเขตคาลาบาร์โซน และมากเป็นอันดับที่เจ็ดของประเทศ
อันตีโปโลยกฐานะจากเทศบาลมาเป็นนครในวันที่ 4 เมษายน ค.ศ. 1998 ภายใต้คำสั่งสาธารณรัฐที่ 8508 และทำพิธีเปิดศาลากลางจังหวัดหลังใหม่ในเดือนมีนาคม ค.ศ. 2009 แทนที่ศาลากลางหลังเก่าในปาซิก ซึ่งอยู่นอกอำนาจศาลจังหวัดรีซัล ภายหลังจากที่เมืองปาซิกถูกย้ายไปเมโทรมะนิลาในปี ค.ศ. 1975 ทำให้ต้องมีการย้ายศูนย์กลางจังหวัดมาที่อันตีโปโล ต่อมาในวันที่ 14 มีนาคม ค.ศ. 2011 อันตีโปโลได้รับการเสนอจากเบนิกโน อากีโนที่ 3 ให้เป็น "นครที่เป็นเมืองอย่างสูง" แต่กลับไม่เป็นผล
อันตีโปโลมีชื่อเสียงในด้านการแสวงบุญ จึงได้รับสมญา "นครแห่งการแสวงบุญของฟิลิปปินส์" เมืองแห่งนี้มีรูปปั้นมารีย์ ซึ่งนำเข้าจากเม็กซิโกในปี ค.ศ. 1626 และประดิษฐานอยู่ที่อาสนวิหารอันตีโปโล ทำให้ชาวฟิลิปปินส์ส่วนใหญ่เลื่อมใสในคาทอลิก นับตั้งแต่ยุคอาณานิคมของสเปน การแสวงบุญที่สำคัญคือการทำพิธีในวันศุกร์ประเสริฐและวันที่ 1 พฤษภาคม นอกจากนี้ยังมีธรรมเนียมการให้ศีลแก่รถยนต์คันใหม่ที่โบสถ์ จะทำให้รถและผู้โดยสารปลอดภัย
นครแห่งนี้อยู่ที่ระดับความสูงมากกว่าเมโทรมะนิลา จึงสามารถเห็นทิวทัศน์ที่งดงามโดยเฉพาะในตอนกลางคืน พืชผลผลิตที่สำคัญได้แก่ มะม่วงและมะม่วงหิมพานต์ ซึ่งได้รับความนิยมในหมู่นักท่องเที่ยว นอกจากนี้ยังมีอาหารท้องถิ่นอย่างซูมัน ซึ่งทำจากข้าวเหนียว สถานที่ท่องเที่ยวสำคัญ ได้แก่ อุทยานแห่งชาติฮีนูลูกังตักตัก ซึ่งได้รับความนิยมในช่วงฤดูร้อน
ภูมิศาสตร์.
อันตีโปโลตั้งอยู่ทางตอนเหนือของจังหวัดรีซัล และอยู่บนที่ราบสูง ณ ระดับความสูง 200 เมตร ตัวเมืองมีพื้นที่ 156.68 ตารางกิโลเมตร พื้นที่ทางตอนเหนือและใต้ของเมืองเป็นป่าไม้
ตัวเมืองไม่มีทางออกสู่ทะเล มีอาณาเขตติดต่อกับเทศบาลซันมาตีโอและโรดรีกูซทางทิศเหนือ ติดกับเทศบาลตาไนย์ทางทิศตะวันออก ติดกับเทศบาลแองโกโน, ไตย์ไตย์ และเตเรซา ทางทิศใต้ และติดกับเทศบาลกาอินตา และเมืองมาริกินาในเมโทรมะนิลา ทางทิศตะวันตก
ประชากร.
ในปี ค.ศ. 2015 มีประชากร 776,386 คน อัตราการเติบโตอยู่ที่ร้อยละ 4.19 ซึ่งมากกว่าอัตราเฉลี่ยทั้งประเทศที่ร้อยละ 2.04 โดยประชากรในปี ค.ศ. 2007 มีมากกว่าประชากรในปี ค.ศ. 1990 ถึงสามเท่า
ชาวเมืองส่วนใหญ่เป็นชาวตากาล็อก และส่วนน้อยเป็นชาวดูมากัต ซึ่งอาศัยอยู่ในบารังไกย์คาลาวิส และพื้นที่โบโซ-โบโซเก่า, ซันยซิโดร, ซันโฮเซ, และไกย์ซากัต ในบารังไกย์ซันโฮเซ
การศึกษา.
แผนกการศึกษาดูแลเขตโรงเรียนในอันตีโปโล ซึ่งประกอบไปด้วยโรงเรียนรัฐบาล 65 แห่ง (ประถม 45 แห่ง, มัธยม 20 แห่ง) และโรงเรียนเอกชน 193 แห่ง มหาวิทยาลัย ได้แก่ มหาวิทยาลัยรีซัลซิสเต็ม และมหาวิทยาลัยพระแม่แห่งฟาติมา
ฆวน เบร์นัต

ฆวน เบร์นัต เบลัสโก (เกิด 1 มีนาคม ค.ศ. 1993) เป็นนักฟุตบอลอาชีพชาวสเปน ปัจจุบันเล่นในตำแหน่งแบ็กซ้ายและปีกซ้ายให้กับปารีแซ็ง-แฌร์แม็งและทีมชาติสเปน
เขาเริ่มต้นเส้นทางอาชีพกับบาเลนเซีย และได้ลงเล่นในลาลิกาสามฤดูกาล ก่อนที่จะย้ายไปไบเอิร์นมิวนิกในปี ค.ศ. 2014 และคว้าแชมป์บุนเดิสลีกาถึงสามสมัย
เบร์นัตลงเล่นให้กับทีมชาติสเปน รุ่นอายุไม่เกิน 19 ปี และช่วยพาทีมคว้าแชมป์ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2012 เขาลงเล่นนัดแรกให้กับทีมชาติชุดใหญ่ในปี ค.ศ. 2014
ทีมชาติ.
เบร์นัตได้ลงเล่นให้กับทีมชาติสเปน ทั้งรุ่นอายุไม่เกิน 16 และ 21 ปี เขาลงเล่นนัดแรกให้กับรุ่นไม่เกิน 16 ปีในปี ค.ศ. 2009 และในปีถัดมากับรุ่นไม่เกิน 17 ปี เขาพาสเปนไปถึงรอบชิงชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2010 โดยได้ลงเล่นพร้อมกับปาโก อัลกาเซร์ เพื่อนร่วมทีมที่บาเลนเซีย
ในฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2012 ที่ประเทศเอสโตเนีย เบร์นัตพาทีมชาติสเปนคว้าแชมป์ได้สำเร็จ ต่อมาวันที่ 3 ตุลาคม ค.ศ. 2014 เขาถูกบิเซนเต เดล โบสเก เรียกตัวติดทีมชาติชุดใหญ่ ในการแข่งขันฟุตบอลชิงแชมป์แห่งชาติยุโรป 2016 รอบคัดเลือก นัดที่พบกับสโลวาเกีย และลักเซมเบิร์ก เขาลงเล่นนัดแรกในนัดที่ชนะลักเซมเบิร์ก 4–0 ซึ่งเขาทำประตูได้ด้วย
 "ณ วันที่ 15 พฤศจิกายน 2019"
คุณหมอสองภพ

คุณหมอสองภพ (เกาหลี: ; อาร์อาร์: "มย็องบุลฮอช็อน"; หรือรู้จักกันในชื่อ "ดิเซิร์ฟวิงออฟเดอะเนม") เป็นละครโทรทัศน์เกาหลีใต้แนวจินตนิมิต การแพทย์ในปี ค.ศ. 2017 นำแสดงโดย คิม นัม-กิล และ คิม อา-จุง เป็นเรื่องราวเกี่ยวกับแพทย์ผู้เชี่ยวชาญในศตวรรษที่ 17 และ 21 ละครเรื่องนี้เป็นการกลับมาแสดงละครอีกครั้งของคิม นัม-กิลในรอบสี่ปี ออกอากาศทางช่องทีวีเอ็น ตั้งแต่วันที่ 12 สิงหาคม ถึงวันที่ 1 ตุลาคม ค.ศ. 2017 ทุกวันเสาร์และวันอาทิตย์ เวลา 21:00 น. เป็นจำนวน 16 ตอน
เนื้อเรื่องย่อ.
ฮออิม (คิม นัม-กิล) เป็นแพทย์แผนเกาหลีโบราณในสมัยราชวงศ์โชซ็อน เขาทำงานที่โรงหมอแฮมินซอสำหรับคนยากจนในเวลากลางวัน และได้รับเงินทองมากมายโดยการออกไปรักษาให้คนชั้นสูงในเวลากลางคืน เขามีชื่อเสียงในด้านการฝังเข็มอันยอดเยี่ยม อยู่มาวันหนึ่งเขาตกลงไปในแม่น้ำและฟื้นขึ้นมาในโลกสมัยใหม่ในกรุงโซล ที่นั้นเขาได้พบกับชเว ย็อน-คย็อง (คิม อา-จุง) ศัลยแพทย์ทรวงอกในโรงพยาบาลชินแฮ
 แพทย์แผนเกาหลีโบราณ ผู้เดินทางข้ามเวลากว่า 400 ปีมาในกรุงโซลหลังจากความตาย
 ศัลยแพทย์สาวที่ไปคลับในเวลากลางคืนเพื่อปลดปล่อยความเครียด
นักแสดง.
ตัวละครสมทบ.
<templatestyles src="Div col/styles.css"/>
เรตติง.
ในตารางด้านล่าง ตัวเลขสีฟ้า แสดงถึงเรตติงที่ได้รับต่ำที่สุด และ ตัวเลขสีแดง แสดงถึงเรตติงที่ได้รับสูงที่สุด
สะอึก

อาการสะอึก เป็นการหดตัวนอกอำนาจจิตใจของกะบังลม ทำให้กะบังลมหดตัวอย่างแรงราว 0.25 วินาที เสียง "ฮึก" ที่เกิดขึ้นระหว่างการสะอึกเกิดจากการปิดของเส้นเสียง การสะอึกอาจเกิดขึ้นเพียงครั้งเดียวหรือหลายครั้ง โดยมีระยะเวลาห่างกันคงที่
อาการสะอึกเกิดได้จากหลายสาเหตุ เช่น มีอากาศในท้องเยอะเกิน, โรคกรดไหลย้อน, ไส้เลื่อนกะบังลม, กินหรือดื่มเร็วเกินไป, การหัวเราะ หรือเป็นสัญญาณของโรค เช่น ไตวาย, โรคหลอดเลือดสมอง, โรคปลอกประสาทเสื่อมแข็ง, เยื่อหุ้มสมองอักเสบ หรือเส้นประสาทเวกัสถูกทำลาย
โดยปกติแล้วอาการสะอึกจะหายได้เอง แต่มีการเสนอหลายวิธีเพื่อช่วยให้หายสะอึกเร็วขึ้น เช่น กลั้นหายใจ, หายใจในถุงกระดาษหรืองอเข่าเข้าหาตัวแล้วเอนไปด้านหน้า แต่ในรายที่สะอึกเรื้อรังอาจต้องรับยาบาโคลเฟน, คลอร์โพรมาซีน, เมทาโคลพราไมด์ หรือเข้ารับการผ่าตัด "บันทึกสถิติโลกกินเนสส์" รายงานว่าชาลส์ ออสบอร์น ชายชาวอเมริกันเป็นผู้ที่สะอึกนานที่สุดเป็นเวลา 68 ปี (ระหว่างปี ค.ศ. 1922-1990)
เมโคลไซคลีน

เมโคลไซคลีน (INN) เป็นยาปฏิชีวนะชนิดออกฤทธิ์กว้างในกลุ่มเตตราไซคลีน มีจำหน่ายในตลาดยาในรูปแบบยาใช้ภายนอก สำหรับการรักษาการติดเชื้อแบคทีเรียของผิวหนัง (skin infections) หรือการติดเชื้อโปรโตซัว โดยยานี้จะออกฤทธิ์ยับยั้งการสังเคราะห์โปรตีนของแบคทีเรียจากการเข้าขัดขวางการทำงานของหน่วยย่อย 30 เอสของไรโบโซมแบคทีเรีย ทำให้การนำกรดอะมิโนมาต่อเป็นสายโปรตีนหยุดชะงักลง เนื่องจากเมโคลไซคลีนไม่ละลายในน้ำและก่อให้เกิดพิษต่อตับและไตสูง จึงไม่มีการพัฒนายานี้เพื่อการใช้ทางระบบ
ปัจจุบัน เมโคลไซคลีนกำลังอยู่ระหว่างการศึกษาทางคลินิกระยะที่ 2 NCT00385515 (Efficacy of SNX-1012 in the Treatment of Oral Mucositis) [L797]
เคอร์ดิสถานซีเรีย

เคอร์ดิสถานซีเรีย  เป็นพื้นที่ที่มีชาวเคิร์ดอาศัยอยู่ในภาคเหนือของประเทศซีเรีย แวดล้อมด้วยดินแดนแทรกไม่ติดต่อกันสามดินแดนตามชายแดนประเทศตุรกีและอิรัก ประกอบด้วย Afrin ทางทิศตะวันตกเฉียงเหนือ Kobani ทางทิศเหนือ และ Jazira ทางทิศตะวันออกเฉียงเหนือ มักเรียกว่า เคอร์ดิสถานตะวันตก หรือ โรยาวา  สำหรับเคอร์ดิสถานแห่งอื่น ได้แก่ เคอร์ดิสถานอิหร่าน, เคอร์ดิสถานตุรกี, และ เคอร์ดิสถานอิรัก
แค้นได้ตายไม่เป็น

แค้นได้ตายไม่เป็น (อังกฤษ: "Dead Man Down") เป็นภาพยนตร์อเมริกันแนวโลดโผนปี ค.ศ. 2013 กำกับโดย นีลส์ อาร์เดน โอเปลฟ นำแสดงโดย โคลิน ฟาร์เรล, นูมมิ ราเพช, โดมินิก คูเปอร์, เทอเรนซ์ ฮาวเวิร์ด และอิซาแบลล์ ฮัปเปิร์ท
เนื้อเรื่องย่อ.
เป็นเรื่องราวเกี่ยวกับ วิคเตอร์ มือขวาของเจ้าพ่อวงการลับ ที่แอบเก็บความแค้นของตัวเองไว้ในใจจากการที่เจ้านายของเขาสังหารภรรยาและลูกของเขาเอง จนกระทั่งได้พบกับ บีทริซหญิงสาวซึ่งเป็นหนึ่งในคนที่มีความแค้นกับเจ้านายของเขาเช่นกัน เขาและเธอจึงต้องร่วมมือกัน เพื่อที่จะชำระแค้น
โรซีมาร์ อามังซียู

โรซีมาร์ อามังซียู  หรือ บิล (เกิดวันที่ 2 กรกฎาคม ค.ศ. 1984) เป็นนักฟุตบอลอาชีพชาวบราซิล ในตำแหน่งกองหน้า
สโมสรอาชีพ.
บิลเริ่มต้นเส้นทางอาชีพกับสโมสรบรากังชีนู และถูกปล่อยยืมตัวให้กับ Nanchang Hengyuan ในปี ค.ศ. 2008
ต่อมาในเดือนกรกฎาคม ค.ศ. 2009 บิลย้ายไปร่วมทีมคอรินเทียนส์ อย่างไรก็ตาม เขาถูกปล่อยยืมตัวอีกครั้งให้กับกูรีตีบา
เมื่อหมดสัญญายืมตัว เขากลับไปคอรินเทียนส์อีกครั้ง แต่ไม่ประสบความสำเร็จใด ๆ เขาจึงย้ายไปเซ็นสัญญากับซังตุส
ในเดือนมกราคม ค.ศ. 2018 บิลย้ายมาเข้าร่วมสโมสรฟุตบอลราชบุรี มิตรผล ในไทยลีก และในวันที่ 18 มีนาคม ค.ศ. 2018 เขาทำประตูแรกกับสโมสร ในนัดที่ราชบุรีเปิดมิตรผลสเตเดียมเอาชนะนครราชสีมา 3-0 โดยในนัดนั้น เขายิงได้สองประตู
ยุทธการล้างบางเดนคน

ยุทธการล้างบางเดนคน (อังกฤษ: Exit Wounds) เป็นภาพยนตร์แอคชั่น สัญชาติอเมริกา สร้างขึ้นเมื่อปี ค.ศ. 2001 กำกับโดย แอนดร์แซจ บาร์ทโกเวียค นำแสดงโดย สตีเวน ซีกัล, ดีเอ็มเอ็กซ์
เนื้อเรื่องย่อ.
เพราะพฤติกรรมที่มักจะล้ำเส้นความพอดีอยู่เป็นประจำ ทำให้ โอริน บอยด์ ถูกขึ้นบัญชี “ตัวสร้างปัญหา” ของผู้บังคับบัญชาแทบทุกคนในกรมตำรวจ หลังจากที่โอรินช่วยชีวิตรองประธานาธิบดีสหรัฐฯ เอาไว้ได้อย่างหวุดหวิด ในเหตุการณ์ก่อการร้ายครั้งใหญ่ เขาก็ถูกส่งตัวไปประจำยังเขตที่เต็มไปด้วยปัญหาอาชญากรรม – พรีซินท์ 15 เมืองดีทรอยท์ และยังต้องเข้าร่วมชั้นควบคุมความประพฤติ เพื่อช่วยให้เขาสามารถควบคุมอารมณ์หุนหันพลันแล่นเอาไว้ ให้อยู่ในระดับที่พอดี แต่ด้วยความเป็นคนเลือดร้อน ทำให้โอรินทนอยู่อย่างมีความสุขในชั้นเรียนได้เพียง 15 นาที ก่อนที่เขาจะได้พบกับพิธีกรช่างพูด เฮนรี่ เวย์น ซึ่งพยายามตามตื้อ ขอเป็นคู่หูปราบอธรรมร่วมกับเขา เจ้านายคนใหม่ของโอริน คือ ทัคเคย์ สาวสวยผู้ส่งเขาไปทำงานตำรวจจราจร บนท้องถนนอยู่ระยะหนึ่ง จนกระทั่งเฮโรอีนจำนวน 50 กิโลกรัม ราคา 5 ล้านดอลล่าร์ ในครอบครองของตำรวจ เกิดหายสาปสูญไปอย่างไร้ร่องรอย โอรินจึงได้รับโอกาส ให้กลับมาไถ่บาปแก้ตัวอีกครั้ง ด้วยการสืบสวนคดีที่เกี่ยวพันไปยังปัญหาคอรัปชั่น ซึ่งโยงใยซับซ้อนอยู่ในกรมตำรวจ รวมไปถึงพ่อค้ายาเสพติดผิวดำรายใหญ่อย่าง ลาเทรลล์ วอลเกอร์ ซึ่งต่อมากลับกลายเป็นมิตรแท้เพียงคนเดียวของโอริน ที่จะช่วยเขารับมือกับขบวนการค้ายาของเหล่าตำรวจทุจริต
โดมินิก อาดีเยียห์

โดมินิก อาดีเยียห์ (เกิดวันที่ 29 พฤศจิกายน ค.ศ. 1989) เป็นนักฟุตบอลอาชีพชาวกานา เล่นในตำแหน่งกองหน้า
สโมสรอาชีพ.
นครราชสีมา.
ในเดือนกุมภาพันธ์ ค.ศ. 2015 อาดีเยียห์เซ็นสัญญากับสโมสรฟุตบอลนครราชสีมาในไทยพรีเมียร์ลีก เขาช่วยให้สโมสรจบอันดับที่ 8 และต่อสัญญากับสโมสรในฤดูกาลถัดไป
สำหรับในฤดูกาล 2018 (พ.ศ. 2561) อาดีเยียห์ทำประตูแรกของฤดูกาล ในวันที่ 11 มีนาคม นัดที่นครราชสีมาเปิดสนามกีฬาเฉลิมพระเกียรติฯ เอาชนะสุโขทัย 2-1 และได้แยกทางกับสโมสรก่อนจบเลกแรก
 "ณ วันที่ 9 มิถุนายน ค.ศ. 2012"
แรงโก้ ฮีโร่ทะเลทราย

แรงโก้ ฮีโร่ทะเลทราย  เป็นภาพยนตร์คอมพิวเตอร์แอนิเมชัน 3 มิติ แนวโลดโผนตลกสัญชาติอเมริกัน ที่ออกฉายในปี ค.ศ. 2011 กำกับโดย กอร์ เวอร์บินสกี นำแสดงโดย จอห์นนี เดปป์, อิซล่า ฟิชเชอร์, อาบีเกล เบรสลิน, เน็ด บีตตี้, อัลเฟรด โมลินา, บิลล์ ไนย์, สตีเฟน รูท, แฮร์รี ดีน สแตนตัน, เรย์ วินสโตน และทิโมธี โอลิแฟนท์
เนื้อเรื่องย่อ.
เรื่องราวเริ่มต้นขึ้นเมื่อ แรงโก้ หลังจากที่เคยใช้ชีวิตเป็นแค่สัตว์เลี้ยงประจำบ้าน ที่เฝ้ามองโลกเคลื่อนผ่านเขาไปจากข้างในตู้กระจก พบว่าตัวเองหลงทางอยู่ในทะเลทรายโมเฮฟ และได้ซัดเซพเนจรไปจนถึงดินแดนสุดเขตแดนตะวันตก เมืองดิน ที่แร้นแค้นไม่แพ้ชื่อ แรงโก้หวังว่าเขาจะกลมกลืนกับที่นี่ได้ แต่ไม่นานนัก เขากลับเด่นเกินใคร แม้กระทั่งในหมู่ชาวเมือง ที่ประกอบไปด้วยผู้ว่าเต่า วายร้ายงูหางกระดิ่ง ฝูงกระรอกมหาโจรปล้นธนาคาร กิ้งก่ากีลานักแม่นปืนและกิ้งก่าสาวตัวแรกที่แรงโก้ได้ประสบพบเจอ เมื่อแรงโก้จับพลัดจับผลูมาได้เป็นนายอำเภอตัวใหม่ของเมืองที่กันดารแห่งนี้และเป็นความหวังสุดท้ายที่จะหาน้ำอันล้ำค่าให้พบ เขาก็รู้ว่าเขาแกว่งเท้าหาเสี้ยนเข้าให้แล้ว ตำนานกล่าวเอาไว้ว่า คนดีๆ ไม่มีที่อยู่ในนครดิน แต่แรงโก้ก็พร้อมที่จะท้าทายโชคชะตาเมื่อเขาเดินหน้าไปตามหนทางของตัวเองเพื่อกลายเป็นสิ่งที่แม้กระทั่งกิ้งก่ายังปลอมแปลงไม่ได้
จอห์น ครอว์เฟิร์ด

จอห์น ครอว์เฟิร์ด FRS (13 สิงหาคม 1783 – 11 พฤษภาคม 1868) เป็นแพทย์, นักการทูต และนักเขียนชาวสกอตแลนด์ โดยเป็นที่รู้จักจากการเป็นทูตเดินทางเข้ามายังสยามเมื่อ พ.ศ. 2364 ตรงกับรัชสมัยพระบาทสมเด็จพระพุทธเลิศหล้านภาลัย ตามคำสั่งของลอร์ดเฮสติงส์ ผู้สำเร็จราชการประจำอินเดียเพื่อให้สยามยกเลิกการจำกัดการค้าเสรี แต่ด้วยการแสดงกิริยาที่ไม่เหมาะสมของครอว์เฟิร์ดทำให้การเจรจาล้มเหลวและต้องเดินทางกลับไป
ชีวิตช่วงต้น.
เขาเกิดที่ไอเลย์ อาร์กายล์ ประเทศสกอตแลนด์ เป็นบุตรของซามูเอล ครอว์เฟิร์ด ผู้เป็นแพทย์ กับมาร์กาเรต แคมป์เบลล์ และได้รับการศึกษาในโรงเรียนที่โบว์มอร์ เขาเดินตามรอยเท้าพ่อด้วยการเรียนแพทย์และจบหลักสูตรการแพทย์ที่มหาวิทยาลัยเอดินบะระใน ค.ศ. 1803 ตอนอายุ 20 ปี
ครอว์เฟิร์ดเข้าร่วมบริษัทอินเดียตะวันออกในฐานะศัลยแพทย์ประจำบริษัท และไปประจำการที่จังหวัดตะวันตกเฉียงเหนือของอินเดีย (ปัจจุบันคือรัฐอุตตรประเทศ) ทำงานในบริเวณรอบ ๆ เดลีถึงอาครา ใน ค.ศ. 1803–1808 เขาเคยเป็นทหารในการทัพของบารอนเลก
เลนินว 1918 กอดู

เลนินวตืยเซียชาเดเวียตซอตโวเซมนาดตืยกอดู ("Lenin v 1918 godu") เป็นภาพยนตร์โฆษณาชวนเชื่อจากสหภาพโซเวียตในปี 1939 มีเนื้อหาเกี่ยวกับเบื้องหลังของสงครามกลางเมืองรัสเซีย หลังการปฏิวัติเดือนตุลาคม
ภาพยนตร์กำกับโดยมีฮาอิล โรมม์ โดยที่ E. Aron และ I. Simkov ร่วมกำกับการแสดง และเขียนบทโดย Aleksei Kapler ร่วมกับ Taisiya Zlatogorova
อำมหิตลั่นโลก

อำมหิตลั่นโลก (อังกฤษ: "Hannibal") เป็นภาพยนตร์อเมริกันแนวสยองขวัญในปี ค.ศ. 2001 กำกับโดย ริดลีย์ สก็อตต์ อิงจากนวนิยายของ โทมัส แฮร์ริสในชื่อเดียวกัน นำแสดงโดย แอนโทนี ฮ็อปกินส์, จูลีแอนน์ มัวร์, เรย์ เลออตต้า, แฟรงค์กี้ เฟย์สัน, จีอันคาโล เกียนนินี และฟรันเซสกา เนรี
เนื้อเรื่องย่อ.
สิบปีผ่านไปนับตั้งแต่ ดร. ฮันนิบาล เล็คเตอร์ หลบหนีจากที่คุมขังเป็นเวลานานสิบปีตั้งแต่ แคลริส สตาร์ลิง เจ้าหน้าที่ FBI สัมภาษณ์เขาในโรงพยาบาลที่ได้รับการคุ้มกันสูงสุด สำหรับคดีอาชญากรรมทางจิตประสาทโดยเฉพาะ ขณะนี้ ดร. ฮันนิบาล ผู้นี้หลบอยู่ในอิตาลี มีเสรีภาพเต็มเปี่ยมในโลกที่ไม่มีใครคอยเฝ้าดู แต่ แคริส สตาร์ลิง ไม่เคยลืมการเผชิญหน้าระหว่างเธอกับ ดร. ฮันนิบาล เล็คเตอร์ น้ำเสียงเย็นชาของเขายังคงหลอกหลอนเธอในความฝัน ขณะนี้ชีวิตเขากำลังไปได้สวย ทุกอย่างดูเหมาะกับเขาไปหมด แต่เขายังคิดถึงเธอ แล้วเริ่มสงสัยว่าชีวิตของเขาจะสมบูรณ์ได้หรือไม่หากขาดเธอไป สำหรับเธอ ความเข้มแข็งของเธอมาจากการมีวินัยและเป้าหมายที่ชัดเจน แต่ยังคงมีเงาที่ติดตามเธอไปทุกหนแห่ง เป็นสิ่งรบกวนที่ทำให้เธออ่อนแอเรื่อยมา
นิชซินโดรม

นิชซินโดรม (; โรมาจิ: "Nitchi Shindorōmu") เป็นสตูดิโออัลบั้มชุดที่ 4 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 9 มิถุนายน ค.ศ. 2010 โดยจำหน่ายเป็นซีดีธรรมดาเท่านั้น และซีดีพร้อมดีวีดีฉบับลิมิตเตดอิดิตชัน อัลบั้มนี้ประกอบด้วยซิงเกิล "คันเซ็งคังกะกุดรีมเมอร์" ซึ่งออกจำหน่ายก่อนแล้วในปี ค.ศ. 2010 "นิชซินโดรม"เป็นอัลบั้มแรกที่ไม่มีอเล็กซ์ โอะนิซะวะ อดีตมือกีตาร์ของวง
เพลงหนึ่งจากอัลบั้มนี้ที่มีชื่อเพลงว่า "แวร์เอเวอร์ยูอาร์" ได้ติดชาร์ตสูงสุดอันดับที่ 4 ใน"บิลบอร์ด"เจแปนฮอต 100 และคงอยู่ในชาร์ตนานถึง 89 สัปดาห์ และเพลงนี้ก็ได้นำไปใช้ในชุดโฆษณาโทรศัพท์ของเอ็นทีที โดโคโม สำหรับซิงเกิล "คันเซ็งคังกะกุดรีมเมอร์" ติดชาร์ตสูงสุดอันดับที่ 40 ใน"บิลบอร์ด"เจแปนฮอต 100 และคงอยู่ในชาร์ตนานถึง 18 สัปดาห์
หลังจากการปล่อยอัลบั้ม"นิชซินโดรม"แล้ว ก็ตามด้วยทัวร์ที่มีชื่อว่า "วันโอเคร็อก "ดิสอิสมายโอนจัดจ์เมนต์" ทัวร์" ซึ่งจัดในช่วงวันที่ 27 มิถุนายน ไปจนถึง 23 กรกฎาคม ค.ศ. 2010
<templatestyles src="การอ้างอิง/styles.css"/>A เพลง "แวร์เอเวอร์ยูอาร์" ประพันธ์โดยทากะเนื่องในงานแต่งของเพื่อน
<templatestyles src="การอ้างอิง/styles.css"/>B เพลง "โนบอดีส์โฮม" ประพันธ์ขึ้นเพื่อเป็นการแสดงคำขอโทษและขอบคุณอย่างซื่อตรงแด่พ่อแม่ของเขา ชินนิชิ โมะริ และมะซะโกะ โมะริ
พรรคปฏิวัติประชาชนเตอร์กิสถานตะวันออก

พรรคปฏิวัติประชาชนเตอร์กิสถานตะวันออก (#เปลี่ยนทาง) เป็นพรรคคอมมิวนิสต์ของชาวอุยกูร์ และเป็นกลุ่มแบ่งแยกดินแดนติดอาวุธในซินเจียง ก่อตั้งเมื่อ พ.ศ. 2512 หรือก่อนหน้านั้น ระหว่างการปฏิวัติวัฒนธรรมของเหมา เจ๋อตุง เป็นกลุ่มติดอาวุธที่ใหญ่ที่สุดในความขัดแย้งซินเจียง ก่อนจะสลายตัวไปใน พ.ศ. 2532
เป้าหมายของพรรคคือเพื่อริเริ่มการปฏิวัติในสามตำบลครั้งที่สอง เพื่อจัดตั้งรัฐคอมมิวนิสต์เอกราชในซินเจียง โดยได้รับความช่วยเหลือจากสหภาพโซเวียต ความช่วยเหลือนี้เพิ่มขึ้นระหว่างความแตกแยกจีน-สหภาพโซเวียต และความขัดแย้งเรื่องชายแดนที่ตามมา
ประวัติ.
พรรคนี้ก่อตั้งเมื่อ พ.ศ. 2512 หรือก่อนหน้านั้นในซินเจียง ประเทศจีน สมาชิกส่วนใหญ่เป็นชาวอุยกูร์ มีส่วนน้อยเป็นชาวคาซัคในจีน ตามข้อมูลของนักประวัติศาสตร์ชาวจีน จาง ยูจือ (Zhang Yuxi) พรรคนี้ก่อตั้งอย่างลับ ๆ ตั้งแต่ พ.ศ. 2506 อดีตสมาชิกของพรรคกล่าวอ้างว่าพรรคมีสมาชิก 60,000 คนและสาขาใต้ดิน 178 แห่งใน พ.ศ. 2512 แต่ยังไม่ได้รับการยืนยัน หลังจากความล้มเหลวใน พ.ศ. 2512 พรรคค่อย ๆ อ่อนแอลงเพราะนักรบส่วนใหญ่ถูกจับกุม และสมาชิกส่วนใหญ่ลี้ภัยออกไป พรรคสลายตัวใน พ.ศ. 2532
ยุทธการที่ฮาลฮิน กอล

ยุทธการฮาลฮิน กอลเป็นการสู้รบอย่างดุเดือดของข้อพิพาทชายแดนโซเวียต–ญี่ปุ่นโดยไม่ได้ประกาศซึ่งสู้รบบนพื้นที่ระหว่างสหภาพโซเวียต, มองโกเลีย, ญี่ปุ่น และแมนจูกัวในปี ค.ศ. 1939 ชื่อของความขัดแย้งครั้งนี้มาจากแม่น้ำฮาลฮิน กอล ซึ่งได้เคลื่อนทัพผ่านสนามรบ ในญี่ปุ่น,การสู้รบอย่างดุเดือดของความขัดแย้งนี้ยังได้เป็นที่รู้จักกันในชื่อ เหตุการณ์โนะมอนฮาน (ノモンハン事件 Nomonhan jiken) จากหมู่บ้านบนบริเวณชายแดนระหว่างมองโกเลียและแมนจูเรีย ผลลัพธ์ของการรบครั้งนี้คือความพ่ายแพ้ของกองทัพญี่ปุ่นที่ 6
รายการอ้างอิง.
<templatestyles src="Reflist/styles.css" />
บีที-7

บีที-7 เป็นรถถังบีทีรุ่นสุดท้ายของรถถังลาดตระเวนของโซเวียตซึ่งได้ผลิตขึ้นมาเป็นจำนวนมากตั้งแต่ระหว่างปี ค.ศ. 1935 และ 1940 เป็นยานรบหุ้มเกราะที่เบา แต่เวลาของการติดตั้งอาวุธได้พอสมควร และเคลื่อนไหวได้ดีขึ้นกว่ารถถังอื่นๆที่ถูกออกแบบมาในปัจจุบัน รถถังบีทีเป็นที่รู้จักกันในชื่อเล่นว่า Betka จาก acronym, หรือคำเรียกชื่อเล่นอีกชื่อว่า Betushka
รถถังที่สืบทอดต่อจากบีที 7 คือรถถังขนาดกลางรุ่นที-34 ที่มีชื่อเสียงโด่งดัง ได้รับการแนะนำในปี ค.ศ. 1940 ซึ่งได้ถูกแทนที่รถถังเร็ว รถถังทหารราบ(Infantry tank) และรถถังขนาดกลางทั้งหมดในการประจำการ
รายการอ้างอิง.
<templatestyles src="Reflist/styles.css" />
เปารพ

เปารพ, เปารัพ, หรือ เปารวะ  เป็นราชอาณาจักรโบราณทางตะวันตกเฉียงเหนือของอนุทวีปอินเดีย ตั้งอยู่อย่างน้อยใน 892–322 ปีก่อนคริสตกาล เรื่องราวของเปารพนั้นมีบันทึกในเอกสารทางประวัติศาสตร์และศาสนาของฮินดูซึ่งเก่าแก่ถึง 820 ปีก่อนคริสต์ศักราช
ปอโรสครองบัลลังก์แห่งเปารพอยู่ในคราวที่อเล็กซานเดอร์มหาราชรุกรานอนุทวีปอินเดีย เชื่อกันว่า อเล็กซานเดอร์ปราบปอโรสได้ในยุทธการที่ไฮดาสเปส แล้วโปรดให้ปอโรสครองบัลลังก์ดังเดิม แต่ในฐานะเจ้าประเทศราช เรียก เซแทร็ป ครั้น 322 ปีก่อนคริสต์ศักราช จันทรคุปตเมารยะพิชิตดินแดนเปารพได้และก่อตั้งจักรวรรดิเมารยะ จักรวรรดิที่ใหญ่ที่สุดในอนุทวีปอินเดีย
เซแทร็ป

เซแทร็ป หรือ แซแทร็ป  เป็นตำแหน่งผู้ปกครองมณฑลในสมัยจักรวรรดิมีดซ์ (Medes) และอะคีเมนิด (Achaemenid) รวมถึงจักรวรรดิอื่น ๆ ที่สืบทอดกันมา เช่น แซสซานิด (Sassanid) และเฮลเลนิสต์ (Hellenist) เขตปกครองของเซแทร็ปเรียกว่า เซทระพี (satrapy)
แม้มีสิทธิปกครองตนเองอยู่พอสมควร แต่เซแทร็ปก็ยังมีฐานะเป็นอุปราชของกษัตริย์ คำนี้ภายหลังกลายเป็นมีความหมายถึงทรราชหรือความโอ่อ่าแบบอวดอ้าง และในการใช้งานสมัยใหม่สามารถสื่อถึงเจ้าประเทศราช หรือเจ้าเมืองขึ้น ซึ่งส่วนใหญ่มักแฝงความหมายถึงการทุจริต
ศัพทมูล.
ภาษาอังกฤษรับคำว่า "satrap" ผ่านคำว่า "satrapes" ในภาษาละติน ซึ่งมีที่มาจากคำว่า "satrápēs"  ในภาษากรีกโบราณ อันยืมมาจากคำว่า "*xšaθra-pā/ă-" ในภาษาอิหร่านเก่า ในภาษาเปอร์เซียเก่า (ภาษาทางการของจักรวรรดิอะคีเมนิด) มีการบันทึกคำว่า "xšaçapāvan"  เอาไว้ ส่วนรูปภาษาเมเดียเขียนใหม่เป็น "*xšaθrapāwan-" คำนี้ยังร่วมเชื้อสายกับคำว่า "kṣatrapal"  ในภาษาสันสกฤต
ในภาษาพาร์เทียน (ภาษาของจักรวรรดิพาร์เทีย) และภาษาเปอร์เซียกลาง (ภาษาของจักรวรรดิแซสซานิด) คำนี้ได้รับการบันทึกไว้ในรูป "šahrab" กับ "šasab" ตามลำดับ
คำว่า "xšaθrapāvan" มีคำสืบทอด คือ "shahrbān"  ในภาษาเปอร์เซียสมัยใหม่ แต่องค์ประกอบของคำนี้ผ่านการเปลี่ยนแปลงด้านความหมายแล้ว ทำให้ปัจจุบันคำนี้มีความหมายใหม่เป็น "ผู้รักษาเมือง" ("shahr" [] แปลว่า "เมือง" + "bān" [] หมายถึง "ผู้รักษา")
กีฬาสเกเลตันในโอลิมปิกฤดูหนาว 2018

กีฬาสเกเลตันในโอลิมปิกฤดูหนาว 2018 เป็นการแข่งขันกีฬาสเกเลตันที่จัดขึ้นในเมืองพย็องชัง, ประเทศเกาหลีใต้ แข่งขันระหว่างวันที่ 15–17 กุมภาพันธ์ พ.ศ. 2561 โดยได้จัดขึ้นที่ ศูนย์กีฬาสไลดิงอัลเพนเซีย
ซึ่งการแข่งขันกีฬาสเกเลตันครั้งนี้มีการแข่งขันทั้งหมด 2 รายการ คือ ชาย 1 รายการ และหญิง 1 รายการ โดยทั้ง 5 รายการจะมีนักกีฬาทั้งหมด 50 คน จาก 24 ประเทศ
ตารางการแข่งขัน.
ตารางข้างล่างนี้เป็นตารางการแข่งขันทั้งหมด 2 รายการ
รอบคัดเลือก.
สรุปผลการคัดเลือก.
<templatestyles src="Col-begin/styles.css"/>
ประเทศที่เข้าร่วม.
มีนักกีฬาทั้งหมด 50 คนจาก 24 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย) 
<templatestyles src="การอ้างอิง/styles.css"/>ก ประเทศที่เข้าร่วมครั้งแรก